Rudnik Kakanj uplatio više od 11 miliona doprinosa | KakanjLive\nRudnik Kakanj uplatio više od 11 miliona doprinosa\n18.03.2016. - Za prošlu 2015. godinu Rudnik mrkog uglja Kakanj uplatio više od 11 miliona KM doprinosa, a od toga za penzijsko invalidsko osiguranje 7.289.231,40 KM, dok je za zdravstveno uplaćeno 3.672.930,75 KM\nRad otkopone mašine u mehanizovanom širokom čelu\nPoznato je da rudnici uglja u Federaciji BiH imaju velike obaveze po osnovu poreza i doprinosa i to za penzino invalidsko osiguranje, za zdravstveno osiguranje i po osnovu doprinosa za nezaposlene. Ove informacije se obično prenose tako da se u javnosti formira mišljenje kako rudnici nikako ne uplaćuje obaveze po ovom zakonskom osnovu. Kako bi javnost formirala potpunu sliku o izmirivanju ovih obaveze objavljujemo podatke o uplatama doprinosa, iz Rudnika Kakanj, u 2015. godini.\nUplata doprinosa iz ranijeg perioda\nRudnik mrkog uglja Kakanj je u prethodnoj 2015. godini po osnovu doprinosa uplatio 11.267.760,97 KM i to za penzijsko invalidsko 7.289.231,40 KM, zdravstveno 3.672.930,75 KM i doprinos za nezaposlene 305.598,82 KM. Od preko 11 miliona uplaćenih KM, dio od 6.029.243,53 KM je iznos zaostalih doprinosa kako bi 144 penzionisana radnika u prošloj godini stekli uvjete za izdavanje rješenja o visini penzije. Na taj način su za sve radnike Rudnika koji su penzionisani do 31.12.2015. godine u punom iznosu izmirene obaveze po osnovu PIO.\nNavedene uplate su, između ostaloga, rezultat ispunjavanja obećanja datog od strane direktora Rudnika, Kasima Alajbegovića, kada je uoči Dana rudara na prijemu penzionisanih radnika rekao da će Uprava i radnici Rudnika uložiti dodatne napore i obezbjediti do kraja februara ove godine neophodnih 2,5 miliona kako bi svih 144 radnika u što kraćem roku dobilo rješenje o iznosu penzije.\nDirektor Rudnika, Kasim Alajbegović, u decembru prošle godine kada je govorio penzionerima o naporima koji će se poduzeti za uplatu doprinosa\nUplata doprinosa za 2015. godinu\nDrugi dio za prošlu godinu uplaćenih doprinosa, od preko 11 miliona, je 5.238.517,44 KM. Odnosi se na uplate za doprinose iz 2015. godine. Finansijska sredstva za izmirenje ovih obaveza osigurana su iz tekućeg poslovanja i dijela sredstava dobijenih po osnovu Zakona o finansijskoj konsolidaciji rudnika uglja u Federaciji BiH.\nIz svega navedenog, uočljivo je da Rudnik Kakanj ima dugovanja po osnovu doprinosa iz ranijeg perioda i ona iznose zaključno sa 29.02.2016. godine 76 miliona KM. Pored toga nastaju i redovne obaveze koje na godišnjem nivou iznose oko 16 miliona KM. Uprava Rudnika Kakanj uplatu doprinosa stavlja u red prioritetnih obaveza i to se vidi iz sredstava uplaćenih za prošlu godinu u iznosu od 11 miliona KM. Za uplatu kompletnog iznosa od oko 16 miliona KM, Rudnik Kakanj bi trebao na godišnjem nivou povećati proizvodnju i porodaju uglja u iznosu od oko 100 hiljada tona, čime bi se obezbjedila sredstva za potpunu isplatu doprinosa na godišnjem nivou. Očekivanja su da će od puštanja u rad, krajem oktobra ove godine, novog širokog čela, proizvodnja uglja, na godišnjem nivu, biti povećana za ove količine, čime će se steći uvjeti za tekuće izmirivanje svih obaveza po osnovu poreza i doporinosa.\nZaostale obaveze Rudnik Kakanj planira djelimično izmirivati iz prodaje neperspektivne imovine (zemljišta i objekata), a za izmirenje kompletnog duga neophodna je pomoć Vlade, poput Zakona o finansijskoj konsolidaciji čija primjena je završila sa prošlom godinom, a na osnovu kojeg je dio ovih obaveza izmirivan iz budžeta Fedreacije BiH.


Vlada Crne Gore: Poštujemo Deklaraciju o Srebrenici, ali ne možemo jedne narode proglašavati genocidnim, druge svetim – Tutinske Novine\nVlada na čelu sa premijerom Zdravkom Krivokapićem poštuje kontinuitet međunarodnih obaveza Crne Gore, kao i odluke svih međunarodnih institucija, navedeno ej u reagovanju povodom izjave ministra pravde Vladimira Leposavića o Srebrenici.\n“Takođe, Vlada poštuje Deklaraciju o prihvatanju rezolucije Evropskog parlamenta koju je usvojila Skupština Crne Gore 2009. godine, a u kojoj se osuđuje zločin genocida u Srebrenici počinjen 1995. godine, kao i svi drugi ratni zločini počinjeni tokom sukoba na prostorima bivše Jugoslavije”, navodi se u saopštenju.\nKako dodaju, Vlada Crne Gore ” niti želi, niti može da mijenja odluke međunarodnih sudova, ali ni da jedne narode proglašava genocidnim, a druge svetim, jer je to suprotno načelu da je svaki zločin pojedinačan, da ima konkretne izvršioce i nažalost, konkretne žrtve i da za takve zločine uvijek odgovaraju konkretni pojedinci.”\n“Vlada na čelu sa premijerom Krivokapićem osuđuje sve zločine učinjene od bilo koga i solidariše se sa porodicama svih žrtava bilo kog zločina.\nPremijer Krivokapić zajedno sa ministrom pravde gospodinom Leposavićem i ostalim članovima Vlade izražava dubok pijetet prema svim žrtvama ratova na prostoru bivše Jugoslavije i poziva da se prestane sa svim vrstama politikanstva i manipulacije žrtvama. Pomirenje među narodima i državama regiona od najveće su važnosti za Vladu Crne Gore”, navedeno je u reagovanju Vlade.\n“Aktuelna Crnogorska Vlada izabrana je nakon demokratske pobjede građana Crne Gore i njihove volje da Crna Gora bude slobodna i ravnopravna, a ne zarobljena i privatna, da bude pravna država u kojoj vladaju zakoni, a ne pojedinci i da odlučno krene putem promjena u društvu u korist pomirenja i stvarne ravnopravnosti svih naroda, vjera i identiteta”, zaključeno je u saopštenju.\nSrbija: Preminula još 41 osoba, 4.512 novozaraženih koronavirusom


Dačić: Platfoma nije tajna, ali je poverljiva – Nadlanu.com\nObjavljeno 11. jan 2013. / 22:22:02\nIlustrujući način rada vlade on je napomenuo da će za desetak dana imati sastanak sa članovima kiparske vlade u Beogradu i da je platforma za te razgovore pod oznakom poverljivosti.\n"Na takav način se odlučuje u Vladi Srbije od njenog početka i ako mi koji sa Kiprom nemamo nikakve probleme imamo dokument pod oznakom poverljivosti kako onda može Platforma za neke razgovore da bude unapred objavljena kao javni dokument", naglasio je premijer.\nOn je ukazao da će se pred poslanicima naći Rezolucija koja se bavi osnovnim principima daljih razgovora sa predstavnicima privremenih institucija u Prištini.\nTa Rezolucija, kako je naveo, otvara prostor da se razgovara o onome što je suštinski predlog Platfome, a to je da "ako ne priznajemo Kosovo kao nezavisnu državu, kako mi vidimo da Srbi i druge zajednice koje žive na Kosovu ostvare svoja prava".\nU tom smislu je predloženo formiranje zajednica srpskih opština, naglasio je Dačić i napomenuo da će se o nadležnostima o unutrašnjem uređenju te automonije razgvoarati u političkom dijalogu.\nOn je istakao da nema moć da ispred vlade Srbije napravi "korak u nazad" u odnosu na ono što su prethodne vlade radile kada je reč o razgovorima i dijalogu.\n"Bilo kakva Rezolucija i Platforma ako nije predmet razgovora i dijaloga sa drugom stranom biće mrtvo slovo na papiru. Mi nismo u položaju da prekinemo razgovore", rekao je Dačić i podsetio da je prethodno rukovodstvo Srbije od Generalne skupštine UN tražilo pregovore pod pokroviteljsvom EU.\n"Nemoguće je prekinuti ih jer smo ih sami predložili" , objasnio je premijer.\nPrema njegovim rečima, situacija je veoma teška na Kosovu i Metohiji.\n"Mi nazad ne možemo jer nemamo gde, samo je pitanje kako napred. Iskoračili smo i predložili kako da se reši problem paralelizma institucija na KiM, odnosno kako doći do institucija koje će biti prihvatljive i operativne i za Srbe na KIM i za prištinske vlasti i to će biti predmet razgovora koji će se nadalje voditi", ukazao je Dacicć.\nOn je podsetio da je EU najavila da je sledeća tema razgovora do leta - paralelizam institucja i kako ga prevazići i kako definisati posebnost Srba koji žive na Kosovu.


Makron poručio da Evropa treba da spreči globalni haos | EurActiv Serbia\nFrancuski predsednik Emanuel Makron zauzeo se u Berlinu da Francuska i Nemačka ulože zajedničke napore kako bi Evropa na svetskoj političkoj pozornici postala snažniji i samosvesniji faktor koji bi mogao da spreči globalni "haos". Makron i nemačka kancelarka Angela Merkel iskoristili su niz komemorativnih manifestacija da demonstriraju jedinstvo, kao odgovor na jačanje populističkih i nacionalističkih snaga u Evropi i američkog izolacionizma, oličenog u politici "Amerika na prvo mestu" predsednika Donalda Trampa.\nMakron je u obraćanju poslanicima nemačkog Bundestaga poručio da Evropa, a sa njom i dvojac Francuska i Nemačka, imaju obavezu da ne dozvole da svet sklizne u haos i da ga prevode na putu mira.\n"Zato Evrope mora postati jača...i osvojiti više suvereniteta", rekao je Makron 18. novembra na ceremoniji obeležavanja "Dana sećanja na civilne i vojne žrtve ratova i diktatura".\nFrancuski predsednik, prvi u 18 godina koji se obratio nemačkom parlamentu, rekao je da je Evropa bila prevodnik u zalaganju za zelenu energiju i borbu protiv klimatskih promena i da se sada najsnažnije zauzima za multilateralni pristup trgovini, bezbednosti, migracijama i ekološkoj politici.\nPozivajući na veće evropsko jedinstvo kako bi EU mogla da se suoči sa budućim izazovima i svetu neizvesnosti, Makron je upozorio da Evropa "ne sme postati igračka velikih sila, mora da preuzme veću odgovornost za svoju bezbednost i odbranu i ne sme prihvatiti podređenu ulogu u svetskoj politici".\nAngela Merkel saglasila se sa Makronovom ocenom da se Evropa nalazi na "raskrsnici", nakon čega se dvoje evropskih lidera uputilo na sastanak posvećem nizu političkih izazova - od budžeta evrozone, pa do migracione politike i oporezivanja internetskih giganata.\nOčekuje se da bi Francuska i Nemačka mogle da izlože planove za limitirani budžet evrozone, koji bi, prema izvorima iz francuskog ministarstva finansija, za sada ostao fokusiran isključivo na investicije, uprkos kontroverznim planovima da se iz budžeta izdvajaju sredstva za pomoć ugroženim privredama evrozone.\nMakron se zalaže i za veću integraciju Evrope u drugim oblastima, ali je u Bundestagu upozorio i da stvaranje većeg evropskog jedinstva zahteva hrabrost.\n"Ta nova faza može i da uplaši, pošto bi trebalo da delimo, ujedinimo, naš proces odlučivanja, našu spoljnu politiku, sve veće delove naših budžeta pa i fiskalnih izvora, da gradimo zajedničku odbranu i strategiju", rekao je Makron, dodajući: "Moramo prevazići svoje tabue i svoje navike".\nAngela Merkel podržala je Makronovu ideju da Evropa u budućnosti dobije svoju vojsku kao simbol ujedinjenog kontinenta.\nAmerički predsednik Donald Tramp negativno je dočekao takvu ideju, a prošle sedmice je preko Tvitera uputio podsmešljivu poruku "Nemačka i u Prvom i u Drugom svetskom ratu - kako li je to završilo za Francusku".\nNemačka ministarka odbrane Ursula fon der Lajen izjavila je, međutim, da za zajedničke oružane snage ne bi bil dovoljni samo zajednička oprema i obuka, već i "politička volja da se odlučno brane evropski interesi u slučaju konflikta".\nA francuska ministarka za evropske poslove Natali Luazo rekla je da ta ideja nije uperena protiv SAD, već je njen smisao da se sudbina uzme u svoje ruke, i da se ne zavisi od drugih.\nMakronova poseta Berlinu usledila je samo nedelju dana nakon što su se svetski lideri okupili u Parizu kako bi obeležili 100. godišnjicu završetka Prvog svetskog rata.\nFrancuski predsednik je u više navrata ukazivao na strahote rata kao dokaz svoje tvrdnje da rastući nacionalizam ponovo ugrožava stabilnost sveta.\nOn je u Berlinu s nemačkom kancelarkom Angelom Merkel i predsednikom Frank-Valterom Štajnmajerom položio vence u memorijalnom centru za žrtve ratova i diktatura, a sastao se i sa grupom mladih Nemaca, kojima je poručio da zaboraviti istoriju znači "ponoviti greške prošlost".


- Foto: PA-EFE-MAXIM SHIPENKOV Non-pejper, priprema razgovora Putina i Bajdena Nedavno plasirani Janšin non-pejper trebalo bi više da zabrine Evropsku uniju, budući da je nastao i da je distribuiran unutar EU, jer ukoliko bi se njegovi principi počeli prihvatati kao rješenja unutar Evropske unije, to bi lako moglo imati kobne posljedice po budućnost EU\nKada bi se prihvatila strategija koju nudi nedavno obznanjeni non-pejper, koji je navodno slovenski premijer Janša poslao u Brisel, a to je promjena granica po etničkom principu, u cijeloj Evropskoj uniji bi nastao opšti haos. To zapravo najbolje govori o desničarskim krugovima u kojima je očigledno ovaj dokument nastao, a od kojeg se sada svi nastoje ograditi. Rusija je odmah kazala da to ne podržava, a juče se oglasio i američki Stejt department.\nU posebnom saopšenju o zapadnom Balkanu koje potpisuje glasnogovornik Stejt departmenta Ned Prajs, potvrđena je predanost SAD evropskim integracijama i članstvu u ključnim evroatlantskim institucijama.\n„Kao što smo vidjeli, nedavna neopravdana nagađanja o promjeni granica na Balkanu po etničkoj crti riskiraju podsticanje nestabilnosti u regiji i evociraju sjećanja na prošle napetosti. Stabilna, prosperitetna budućnost zapadnog Balkana mora se temeljiti na dobrom upravljanju, vladavini zakona, multietničkoj demokratiji i poštovanju ljudskih prava i temeljnih sloboda”, zaključuje se u poruci Stejt departmenta.\nO tome šta bi mogla biti pozadina i suština plasiranja ovog dokumenta već danima se spekuliše, ali se ipak, kako to već biva, pojavljuju obrisi njegovih stvarnih ciljeva i namjera. Non-pejper nosi jasno vidljiv pečat evropskih desničara – strah od „uticaja Turske i radikalnog islama”, no, zanimljivo je da u dokumentu uopšte nema pomena o uticaju Rusije, što je i te kako indikativno ako se gleda iz pozicije Sjedinjenih Američkih Država.\nZapravo, non-pejperom se i cilja na dvije ključne tačke politike SAD na Balkanu: Bosnu i Hercegovinu i Kosovo. Dakle, očito je da se radi o pripremi terena za najavljeni samit predsjednika Rusije i SAD, Vladimira Putina i Džoa Bajdena, koji bi trebalo da se održi u junu ove godine.\nNON-PEJPER KAO NON-PAMET\nOdluka o ovom susretu još nije donesena, ali će, prema navodima iz Kremlja, konačna odluka zavisiti od mnogo faktora. Putin i Bajden su 13. aprila razgovarali telefonom. Bijela kuća je saopštila da je Bajden predložio da se održi samit „u trećoj zemlji narednih mjeseci”, a kasnije je potvrdio da je ruskom kolegi ponudio da se ovog ljeta sastanu u Evropi.\nOva ponuda dolazi nakon teških riječi i optužbi koje je novoizabrani američki predsjednik uputio ruskom kolegi, ali nije nemoguće da će SAD upravo s Rusijom otvoriti razgovore u pokušaju pronalaska odgovora za kinesku globalnu ekspanziju, koja već dugo guši i samu Rusiju.\nStoga bi nedavno plasirani Janšin non-pejper trebalo više da zabrine Evropsku uniju, budući da je nastao i da je distribuiran unutar EU, jer ukoliko bi se njegovi principi počeli prihvatati kao rješenja unutar Evropske unije, to bi lako moglo imati kobne posljedice po budućnost EU.\nInače, ideje nekog konačnog rješavanja balkanskog čvora se već dvije decenije serviraju od strane desničarskih politika koje sve više dominiraju Srbijom i Hrvatskom. Najbolje je to ilustrovala prošlosedmična naslovnica „Mladine”, slovenačkog ljevičarskog magazina.\nNon-pejper kao non-pamet – odnosno jasna poruka da na Balkanu nema mirne promjene granica i da bi svaki egzibicionizam u ovom smjeru ponovno bio krvav. A desničarske politike sve više zahvataju tkivo Evropske unije.\nSrž evropskih radikalnih desničarskih politika je dezintegracijska i ekskluzivistička, potpuna suprotnost proklamovanim evropskim vrijednostima. Za sve te retrogradne politike zajednička je odlika da u pokušaju dolaska na vlast problem doista znaju stvoriti, ali ga ne znaju kontrolisati niti rješavati.\nZa ovakve poteze postoji podrška jednog dijela evropskih lidera koji koketiraju sa krajnjim desničarskim snagama poput mađarskog premijera Viktora Orbana, u koga se opravdano najviše sumnjalo jer se u njegovom kabinetu tokom susreta sa desničarskim kolegama iz Italije, pojavljivala etnička karta Bosne i Hercegovine, sa ciljanom propagandnom porukom.\nAli, podrška se može sigurno naći i u desničarskim krugovima u Austriji, Grčkoj, Bugarskoj i među rastućim desničarskim partijama u zemljama zapadne Evrope, poput Njemačke i Nizozemske.\nLOŠ ODGOVOR PROBOSANSKIH SNAGA\nIako je tajming puštanja ovog „nepostojećeg“ dokumenta dobar, odgovor na njega u Bosni i Hercegovini, barem kada su u pitanju probosanske snage, nije bio nimalo dobar. Spominjanje rata kao odgovora na predloge o „mirnom razlazu“ koje je promptno nakon objave non-pejpera poslao Dodik, nije retorika kojom se odgovara na ovakve provokacije.\nNedopustiva je politička bahatost da probosanska politička scena nema proaktivnu inicijativu koja će novoj Bajdenovoj administraciji ponuditi realniji i pravičniji izlaz iz krize i okova u kojima Dodik već deceniju i po drži Bosnu i Hercegovinu. Zašto, zato što su SAD dijelom odgovorne i za Bosnu i Hercegovinu, a i za dovođenje Dodika na vlast.\nKada su u pitanju ma koliko realna rješenja za mirnu budućnost Balkana, onda je nužno insistirati na sprovođenju presuda međunarodnih sudova, kako onih evropskih za ljudska prava, tako i onih za pravdu i ratne zločine.\nDa bi se na Balkanu, a pogotovo u Bosni i Hercegovini ostvario ikakav dugoročan evropski koncept zasnovan na kolektivnoj sigurnosti, onda je mirno ukidanje posljedica genocida i etničkog čišćenja prvi korak, a potom uklanjanje blokada za integraciju Bosne i Hercegovine u evroatlantske političke i vojne institucije.\nOvakav zahtjev bi trebalo da bude sadržan u bosanskom non-pejperu koji bi probosanske snage morale jasnije artikulisati pred najavljeni samit Bajdena i Putina, ako do njega uopšte dođe.\nJer, prošlo je četvrt vijeka od potpisivanja Dejtona, vrijeme je da se lideri Sjedinjenih Američkih Država i Rusije direktno dotaknu i svojih pozicija na Balkanu za koje su odgovorni i za koje imaju interes da usaglase pogotovo zbog zajedničke prijetnje o kojoj će na samitu sigurno biti riječi, te konačno dogovore i usaglase oko sfera uticaja.


Zvezdi uloga favorita, ali imamo pravo da napadamo – FK TSC\nZvezdi uloga favorita, ali imamo pravo da napadamo\nFudbalski klub TSC iz Bačke Topole u subotu 21. avgusta od 19 h, gostuje Crvenoj zvezdi u 6. kolu Superlige, uz obećanje da će u meč ući maksimalno motivisani i spremni da ostvare što bolji rezultat protiv favorita iz Beograda.\nTrener golmana TSC Silard Farago istakao je da je TSC dobro započeo sezonu, u kojoj je u pet dosadašnjih kola osvojio 13 bodova. „Malo je nedostajalo da osvojimo i svih 15 bodova, ali nam dosadašnji rezultati pokazuju da smo na pravom putu“, rekao je Farago.\nOn je istakao da će meč sa Zvezdom u Beogradu svakako biti težak i da „crveno-belima“ pripada uloga apsolutnog favorita. „Oni su najbolja ekipa u našoj zemlji već godinama. Pet godina uzastopno ulaze u evropska takmičenja, čime potvrđuju visoki kvalitet“, kazao je Farago.\nUz napomenu da u ovom trenutku Crvena zvezda još možda nije došla do tečne igre kakvu je prikazivala prošle sezone, Farago je podsetio na visoke pobede Zvezde u duelima sa šampionima Kazahstana (Kairat, 5:0) i Rumunije (Kluž, 4:0).\n„Na Stadionu ‘Rajko Mitić’ uvek je teško, tamo ekipe ne idu da pobeđuju, ali mi ćemo pokušati da damo sve od sebe i da ostvarimo što bolji rezultat. Imamo spremnu taktiku. S obzirom na to da smo u prethodnih pet kola postigli 16 golova, i sutra ćemo pokušavati da napadamo, da postignemo gol i na toj utakmici. Biće teško svakako, ali imamo pravo da se nadamo“, kazao je Farago.\nIgrač veznog reda Bertalan Bočkai rekao je da već nekoliko nedelja vredno trenira sa ekipom i da su mu saigrači puno pomogli da se uklopi. “Mislim da smo na dobrom putu i jedva čekam utakmicu protiv Zvezde”, rekao je Bočkaj, koji se nedavno pridružio ekipi TSC, kao pojačanje iz Honveda.\n“Iskreno se nadam da ću i zaigrati na ovoj utakmici. Naravno, na šefu je da odluči kada će mi dati priliku, ja sam spreman”, kazao je Bočkai.\nUtakmica između Crvene zvezde i TSC-a igraće se u subotu, 21. avgusta od 19h na Stadionu „Rajko Mitić“, uz prenos na Areni 1.\nPosle pet odigranih kola TSC je prvi na tabeli sa 13 osvojenih bodova iz četiri pobede i jednog remija. Crvena zvezda je, sa utakmicom manje, treća na tabeli sa 10 bodova iz tri pobede i jednog remija.


Tek sam saznao da imam i ne znam u kojoj meri mi je zdravlje ugroženo! - Lajk.rs Document\nRatko Dmitrović, ministar za brigu o porodici i demografiju, zaražen je korona virusom, saznaje Kurir.\nDmitrović ima temperaturu i oseća se loše.\nU razgovoru za Kurir, ministar je potvrdio naša saznanja i dodao da još uvek ne zna da li će biti hospitalizovan ili ne.\n– Da, imam koronu, tek sam saznao i još ne znam u kojoj meri mi je ugroženo zdravlje. A gde sam se zarazio, zaista ne znam. Neprekidno sam na putu, po unutrašnjosti Srbije i ko zna gde sam pokupio virus – kaže Dmitrović za Kurir.


Juventus nudi 25 miliona evra za Matića\nItalijanski šampion Juventus spreman je da ponudi oko 25 miliona evra za transfer fudbalera Čelsija Nemanje Matića, piše engleski Dejli Ekspres.\nKako se navodi, pregovori dva kluba vode se više od nedelju dana, dok su iz Juventusa uvereni da će na kraju uspešno završiti posao.\nSrpski reprezentativac prošle sezone bio je jedan od ključnih igrača u pohodu na titulu Premijer lige, ali je ove, u drugom delu, izgubio status standardnog prvotimca.\nVeruje se da će novi menadžer „plavaca“ Antonio Konte spreman da se odrekne Matića, za kojeg je već pronašao zamenu u Rađi Naingolanu iz Rome.\nMatić drugi put nosi dres londonskog kluba, nakon što je 2009. godine prešao iz slovačkih Košica, a potom se preko Vitesea i Benfike vratio u Čelsi u januaru 2014.\nZa nacionalni tim odigrao je 28 utakmica i postigao jedan gol.\nBrazilac sa srpskim pasošem od leta štoper Juventusa\nIguain: Inter je kao Real, pobeda nas vodi do Skudeta


Standard: Vlada Srbije koristi provereni recept - za proteste okrivljuje strance - Društvo - Dnevni list Danas\nPočetna » Vesti » Društvo » Standard: Vlada Srbije koristi provereni recept – za proteste okrivljuje strance\nFoto: BETAPHOTO/LUKA FILIPOVIIC/DS\nVlada u Beogradu u svemu „vidi zaveru protiv Srbije“, piše list, precizirajući da je premijerka Ana Brnabić nedavno prozvala organizacije poput američkog USAID-a, Fondaciju otvoreno društvo, ali i nemačku Fondaciju Hajnrih Bel i austrijsku NVO River voč (Watch) za organizovanje i finansiranje protesta u Srbiji.\n„Ona se pravi kao da pobuna zbog netransparentnosti i eksproprijacije i briga za životnu sredinu uopšte ne potiču iz srpskog društva, nego spolja. A tu greši“, piše austrijski list, a prenosi portal Euraktiv Srbija.\nPored toga, to što je potkačila i Fondaciju Hajnrih Bel pokazuje da vlada u Beogradu, koju je do sada podržavala vlada Angele Merkel, nije oduševljena prisustvom Zelenih u vladi u Berlinu“, ocenjuje se u komentaru.\n„NVO se birokratski maltretiraju i difamiraju kao strani agenti“, piše Standard, dodajući da Brnabić time samo pokazuje „demokratsko-političko stanje svoje zemlje“ za koju je i organizacija Fridom haus, „kao i Mađarsku, ocenila da više nije demokratija, nego hibridni režim“.\n„Međutim, ekološki aktivizam je pozitivan znak da ekološka svet jača i da je demokratski pokret živ“, piše Standard.\nDnevnik ipak ocenjuje da bi bilo poželjno i kada bi se povela „racionalna“ rasprava o tome kako i na što je moguće više ekološki način,neophodni litijum iskoristiti i za električne motore.


Vesti online / Sport / Košarka / Todorović propušta celu sezonu\nDejan Todorović, igrač španske Gran Kanarije\nVeliki peh za Srbiju.\nSrpski reprezentativac Dejan Todorović moraće na dugu pauzu, posle najteže sportske povrede koju je doživeo u pripremnoj utakmici Mursije protiv Huventuda.\nOn je prilikom doskoka pokidao prednje ukrštene ligamente levog kolena, a nakon što je otok splasnuo, obavljena je hiruruška intervencija.\nTodorovića očekuje duga pauza i najverovatnije će propustiti celu sezonu. Očekuje se da će van terena biti devet meseci.\nTodorović je nastupao za reprezentaciju Srbije u svim "prozorima" kvalifikacija za Svetsko prvenstvo izuzev na meču sa Austrijom i na poslednjim duelima u septembru, protiv Grčke i Estonije.\nTe utakmice propustio je u dogovoru sa selektorom Aleksandrom Đorđevićem, koji je računao na njega za sledeća dva okupljanja nacionalnog tima.\nSrpski košarkaš najbolju partiju za Srbiju pružio je na meču protiv Gruzije u Tbilisiju, kada je postigao 24 poena, uz pet skokova i šest asistencija, i ostvario indeks korisnosti 34. U proseku je nastupajući za "orlove" ostvarivao 12 poena po meču.\nTodorović je tako postao drugi reprezentativac Srbije koji je doživeo tešku povredu ligamenata kolena i na kojeg selektor neće moći da računa do kraja kvalifikacija za Svetsko prvenstvo u Kini 2019. godine, posle Milana Mačvana, koji se povredio početkom septembra, takođe na pripremnom meču Bajerna.


Građanska Vojvodina: Zahtevi studenata legitimni | Autonomija\nGrađanska Vojvodina: Zahtevi studenata legitimni\nStudenti imaju pravo da se bore za svoje interese\nInicijativa nevladinih organizacija „Građanska Vojvodina“ smatra proteste i zahteve studenata okupljenih oko Plenuma legitimnim, a njihovo prozivanje i etiketiranje od strane profesora i univerzitetske uprave krajnje neumesnim. U najmanju ruku nas čudi to što se u odnosu prema „plenumašima“ koristi sličan rečnik kao devedesetih godina. Jasno nam je da su univerziteti u Srbiji u teškoj poziciji, da je dugogodišnja tranzicija, koju nije pratila valjana regulacija, ostavila svoje posledice, ali to nije alibi za ovakav pristup studentima i njihovim zahtevima.\nBez obzira na činjenicu da je možda prava adresa za proteste Vlada Srbije i njena nadležna ministarstva, studenti imaju potpuno pravo da protestuju i na fakultetima.\nSmatramo da u demokratskom društvu svako ima pravo da se bori za svoje interese, a da probleme treba rešavati dijalogom i sučeljavanjem argumenata, a ne zatvaranjem institucija i njihovim ignorantskim ponašanjem.\nMožda su zahtevi studenata u potpunosti nerealni, ali je zato njima i celoj javnosti potrebno pružiti jasne argumente za to. Međutim, šta ako su zahtevi studenata realni, šta ako oni imaju pravo da je moguće poboljšati visoko obrazovanje u Srbiji i smanjiti školarine? Šta ako su u pravu kada tvrde da je sadašnji sistem u okviru kojeg funkcioništu državni univerziteti zastareo i da studentima ne omogućava dovoljno kvalitetno obrazovanje? Šta ako je tačno da država svojim činjenjem i nečinjenjem onemogućava razvoj visokog školstva?\nOvo su pitanja koja su studenti sasvim legitimno otvorili i „Građanska Vojvodina“ smatra da oni moraju da dobiti odgovore na njih.


Epilog velike akcije FUP-a: Devet uhapšenih, zaplijenjena velika količina duvana - BIGportal.ba\nDevet osoba je uhapšeno u velikoj akciji “Akciza” koju je Federalna uprava policije sprovela uz pomoć SIPA na području Hercegovačko-neretvanskog i Zapadno-Hercegovačkog kantona.\nAkcija je sprovedena po naredbi Suda BiH a u cilju suzbijanja krrijumčarenja i nedozvoljenog prometa akciznih proizvoda.\nKako je saopšteno iz FUP-a, vrše se pretresi na 10 lokacija na području Mostara, Gruda i Širokog Brijega, a uhapšeni se sumnjiče da su od sredine decembra 2018. do maja 2019. godine, organizovano s ciljem pribavljanja protivpravne imovinske koristi nezakonito proizvodili, nabavljali i stavljali u promet duvan i duvanske proizvode koji nisu obilježeni kontrolnim i poreznim markicama.\n“Prilikom pretresa pronađeno je i oduzeto oko 1.300 kg. duhana, mašine za rezanje i pakovanje duhanskih proizvoda, veća količina cigareta bez akciznih markica, vage za vaganje, telefonski aparati i SIM kartice, te drugi predmeti koji potiču ili se dovode u vezu sa predmetnim krivičnim djelima”, saopšteno je iz FUP-a.\nZaključuje se da će uhapšeni u akciji “Akciza” biti kriminalistički obrađeni u službenim prostorijama Federalne uprave policije, te će u zakonskom roku biti predati Tužilaštvu Bosne i Hercegovine uz Izvještaj o počinjenom krivičnom djelu.\nIz FUP-a zaključuju da se aktivnosti u okviru ove akcije nastavljaju.\n“Štraheov pad dobar znak za Balkan”\nBiH U BLOKADI Zvizdić najavio da će i iduće sedmice zakazati sjednicu Savjeta ministara


Zapadni Balkan najvažniji prioritet šestomesečnog bugarskog predsedavanja Evropskom unijom\nBugarska ministarka inostranih poslova Ekatarina Zaharieva je upozorila da na Zapadnom Balkanu postoje strani faktori koji imaju jak uticaj na neke zemlje, međutim da odgovornost za to leži na Evropskoj uniji jer nije bila “dovoljno angažovana” u regionu.\n“Postoji (strani) uticaj. To je naša krivica. Mi nismo dovoljno prisutni i dovoljno angažovani u zemljama Zapadnog Balkana. Ukoliko nas nema onda je prisutan i ima jak uticaj neko drugi, ko nije deo naše evropske porodice, niti je deo NATO”, podvukla je Zaharieva.\nČvrsto verujemo da nema stabilnosti ni sigurnosti u Evropi bez stabilnosti i sigurnosti na Zapadnom Balkanu\nŠefica bugarske diplomatije se obratila spoljnopolitičkom komitetu Evropskog parlamenta, gde je potvrdila da je Zapadni Balkan najvažniji prioritet šestomesečnog bugarskog predsedavanja Evropskom unijom. Prema Zaharievoj, region je veoma važan za ceo kontinent.\n“Čvrsto verujemo da nema stabilnosti ni sigurnosti u Evropi bez stabilnosti i sigurnosti na Zapadnom Balkanu”, rekla je Zaharieva.\nGovoreći o svakoj zapadnobalkanskoj zemlji pojedinačno, ministarka inostranih poslova Bugarske je najavila “realnu mogućnost” da u toku bugarskog predsedavanja, Crna Gora otvori još dva poglavlja u pristupnim pregovorima sa EU. Ona je pozdravila angažovanje podgoričkih vlasti u reformskom procesu i obećala Sofijinu podršku kako bi se realizovalo otvaranje novih poglavlja.\nOsvrćući se na Srbiju, ona je naglasila da u Beogradu postoji spremnost za otvaranje tri nova poglavlja.\nZaharieva je naglasila da je bugarsko predsedavanje ohrabreno tokom pregovora između Makedonije i Grčke, čiji rezultat bi omogućio otvaranje pristupnih pregovora između Brisela i Skoplja.\nBosni i Hercegovini je poručila da je važnije da odgovori na upitnik Evropske komisije budu “kvalitetni, a ne brzi”, stoga je pozvala sarajevske vlasti da se ozbiljno angažuju u izradi ovog dokumenta.\nOsvrćući se na nedostatak jednoglasja u Evropskoj uniji oko Kosova, Ekatarina Zaharieva je podvukla da je važno da briselske institucije ustanove jasne ciljeve i za ovu zemlju.\nWigemark: Strategija EU o Zapadanom Balkanu 6. februara\nS tim u vezi ona je podvukla da kosovske vlasti moraju biti svesne neophodnosti reformskog procesa naročito u polju vladavine prava, kao i uslova koja moraju da se ispune kako bi se postigli ciljevi.\n“Jedan od važnih uslova jeste ratifikacija demarkacije sa Crnom Gorom. Tako se rešavaju sporovi između suseda”, poručila je Zaharieva, naglasivši kako Evropska unija neće više tolerisati prijem novih članica bez unapred rešenih otvorenih bilateralnih pitanja.


Odluka o pritvaranju bivšeg austrijskog pukovnika u ponedeljak ili utorak - 10.11.2018, Sputnik Srbija\nOdluka o pritvaranju bivšeg austrijskog pukovnika u ponedeljak ili utorak\nAustrijski pukovnik u penziji, osumnjičen da je špijunirao u korist Rusije, priveden je u petak u toku noći, izjavio je u subotu tužilac Robert Holclajtner... 10.11.2018, Sputnik Srbija\nevropa, rusija, vesti, svet, austrija\n21:12 10.11.2018 (Osveženo: 21:36 10.11.2018)\n© AP Photo / Ronald ZakPripadnici policije u Beču\nAustrijski pukovnik u penziji, osumnjičen da je špijunirao u korist Rusije, priveden je u petak u toku noći, izjavio je u subotu tužilac Robert Holclajtner, dodajući da odluka o pritvoru još nije doneta.\nAustrijski list „Klajne cajtung“ je preneo da bi odluka o pritvoru za pukovnika mogla da bude doneta u ponedeljak ili najkasnije u utorak.\nHolclajtner je ranije saopštio da je pukovnik osumnjičen za odavanje državne tajne, za šta mu preti zatvorska kazna od deset godina.\nPrema navodima austrijske agencije APA, osumnjičeni je priveden u policiju na teritoriji federalne pokrajine Gornje Austrije i u toku je njegovo saslušanje.\nPozivajući se na Tužilaštvo grada Salcburga koje se bavi tim slučajem, austrijska agencija za štampu saopštila je da je u toku rešavanje pitanja određivanja roka za pritvor bivšeg pukovnika.\nLavrov Knajeslovoj: Optuživanje bez dokaza je neprihvatljiva praksa\n10 Novembar 2018, 12:08\nAustrijski list „Prese“ objavio je ranije, pozivajući se na izjave iz Ministarstva odbrane Austrije, da je uhapšeni austrijski pukovnik priznao krivicu.\nPrema navodima lista, bivši austrijski pukovnik je, navodno, koristio tehničke uređaje koje mu je dala ruska strana.\nList piše da je osumnjičeni dugo godina radio u centralnom aparatu Ministarstva odbrane Austrije, u Odeljenju za strukturno planiranje, i da je mogao da bude upoznat sa sadržajem razgovora u vojnom resoru i odnosima među visokim rukovodiocima.\nMinistarstvo naglašava da osumnjičeni nije imao pristup posebno važnim državnim tajnama. Pukovnik je, navodno, želeo da napusti službu još 2006. godine, ali nije to učinio zbog mogućeg pritiska sa strane.\nRanije je austrijski kancelar Sebastijan Kurc izjavio da je bivši pukovnik austrijske vojske osumnjičen da se od devedesetih godina prošlog veka do danas bavio obaveštajnim radom u korist Rusije.\nPrivremeni poverenik za poslove Rusije u Austriji bio je pozvan u Ministarstvo inostranih poslova Austrije, a austrijska šefica diplomatije Karin Knajsl je odložila svoju posetu Rusiji.\nŠef ruske diplomatije Sergej Lavrov izjavio je da je neprijatno iznenađen informacijom o bivšem pukovniku, a ambasador Austrije pozvan je na razgovor u Ministarstvo inostranih poslova Rusije tim povodom.


Pročitajte sve vesti na temu rast cena - mediji.net\nBakar postaje nova nafta: Pređen prag od 10.000 dolara vrednosti - Biznis Telegraf.rs\nCene bakra dostigle su rekordno visoke nivoe i očekuje se da će i dalje rasti kako traje globalna nestašica metala i sve je manje zaliha na tržištu.\nDo toga je došlo usled eksplozivnog jačanja potražnje u uslovima ograničene ponude, što bi moglo dodatno da raspiri strahovanje na finansijskom tržištu od dužeg perioda veće inflacije.Američko Ministarstvo za rad je saopštilo danas da je inflacija u aprilu skočila za 0,8 posto na mesečnom nivou,...\nPrema podacima Republičkog zavoda za statistiku, u poređenju sa decembrom 2020. godine, cene proizvoda i usluga lične potrošnje bile su aprilu veće u proseku za 2,6 odsto.Najviše su u aprilu, u odnosu na prethodni mesec, poskupeli hrana i bezalkoholna pića, za 2,6 procenta, odeća i obuća za 1,7,...\nPlemeniti metal prvi put u istoriji preko 3.000 $ za uncu\nDo rasta cene došllo usled uverenje trgovaca i investitora da će se problemi sa snabdevanjem ovim plemenitim metalom nastaviti.Cena paladijuma od početka godine zabeležila je rast od čak 22 procenta, naročito prošlog meseca kada je najveći svetski proizvođač paladijuma Nornikl objavio da zatvara...\nSvoje prognoze o poskupljenju bakra obrazlažu ubrzanjem prelaska na "zelenu" energiju sa fosilnih goriva i nedovoljnom ponudom ovog metala, prenosi CNBC.Na osnovu očekivanog skoka potražnje, a u uslovima već oskudne tržišne ponude u svetlu pandemije, Goldman Saks sada procenjuje da će cena bakra...\nSrpska Atina sve više parira Beogradu po cenama nekretnina: Stan od 68 kvadrata košta 90.000 evra - Biznis Telegraf.rs\nSve češće slušamo o Novom Sadu, biseru Vojvodine, kao o \_\nSkaču cene polovnjaka iz Nemačke, šta mogu da očekuju kupci u Srbiji?\nAko Nemačka bude promenila svoj Zakon o garancijama, a to je trenutno jedna od gorućih tema u ovoj evropskoj ekonomiji, polovni automobili koji iz te zemlje stižu u Srbiju mogli bi da budu skuplji od 10 do 20 odsto. Ako se uzme u obzir da je cena polovnjaka u Evropi već skočila zbog korona krize i...\nŠto korona više "steže" - polovnjaci sve skuplji\nPandemija korona virusa je u 2020. godini pogodila, manje - više, sve segmente tržišta. I dok je potražnja za novim modelima opadala, rasla je i svest da je prevoz sopstvenim automobilom bezbedniji po zdravlje od upotrebe javnog prevoza.


Novi zakon predviđa: 100 hiljada dinara kazna za bacanje petardi!\nPredložena izmena zakona je u Skupštinu Srbije upućena po hitnom postupku zbog predstojećih praznika\nVesti 11.10.2017. - 13:11h Autor: Beta\nNovčane kazne za korišćenje pirotehničkih sredstava i pucanje iz vatrenog oružja u Srbiji biće povećane, predviđeno je izmenama Zakona o javnom redu i miru, koji se nalazi u skupštinskoj proceduri.\nKo paljenjem pirotehničkih proizvoda narušava javni red i mir ili ugrožava sigurnost gradjana, kazniće se novačnom kaznom od 50.000 do 100.000 dinara, ili sa 40 do 120 časova rada u javnom interesu. Sada je kazna za to 10.000 do 50.000 dinara, a trajanje rada u javnom interesu je isto - od 40 do 120 časova.\nKo javni red i mir narušava i ugrožava sigurnost građana pucanjem iz vatrenog ili drugog oružja ili imitacije oružja, kazniće se novčanom kaznom od 100.000 do 150.000 dinara ili sa 30 do 60 dana zatvora. Sada je kazna za to od 50.000 do 150.000 dinara, a zatvorska kazna je takođe 30 do 60 dana.\nU obrazloženju predloga tih izmena zakona je navedeno da je uočen porast društvene opasnosti koja nastaje paljenjem savremenih i tehnološki unapređenih pirotehničkih proizvoda, kao i upotrebom vatrenog oružja ili imitacije oružja.\nPredložena izmena zakona je u Skupštinu Srbije upućena po hitnom postupku zbog predstojećih praznika, tokom kojih je obično veća zloupotreba pirotehničkih sredstava i vatrenog oružja.\nKompletna novogodišnja rasveta biće postavljena do 1. novembra\nPirotehnikaPetardePucanjePrazniciOružjeVatrometKazneNovi zakonJavni red i mir


Neurologija - Tranzitorni ishemijski akt - Dijagnostika i lečenje\nTranzitorni ishemijski atak (TIA) je prolazni poremećaj moždane cirkulacije koji se manifestuje neurološkim deficitom u trajanju od najviše 60 minuta, ali bez znakova akutnih ishemijskih promena mozga na neuroradiološkim snimcima (magnetna rezonanca i/ili kompjuterizovana tomografija-skener) koji se načine u roku od 24h od pojave tegoba. TIA se najčešće manifestuje prolaznim trnjenjem ili slabošću jedne polovine tela, otežanim govorom, prolaznim oštećenjem vida na jednom oku. Pojava TIA predstavlja urgentno neurološko oboljenje i zbrinjava se sa istim stepenom hitnosti kao i moždani udar. Razlog za to je činjenica da kod pacijenata sa TIA postoji veliki rizik za pojavu moždanog udara. Pacijenti sa TIA imaju povećan rizik za pojavu i srčanog udara o čemu je takođe potrebno voditi računa. Međutim, svi pacijenti sa pojavom prolaznih neuroloških simptoma i znakova moraju proći neurološko ispitivanje u cilju isključenja postojanja drugih bolesti koji se mogu manifestovati na sličan način kao što su pre svega tumori mozga i imunološki posredovane bolesti nervnog sistema.\nU Euromedik ustanovama imamo mogućnost sprovođenja kako neuroloških pregleda tako i svih potrebnih dopunskih dijagnostičkih procedura koje su neophodne kod pacijenata sa pojavom prolaznih neuroloških tegoba.\nNeurologija Tranzitorni ishemijski akt\nPrevious Article Previous Article Neurologija – Lumbalna punkcija\nNext Article Next Article Pedijatrija – Pneumonija i astma


Bugarska produžava vanredno stanje\nTanjug 27. aprila 2021. 13:32\nSOFIJA – Bugarska vlada će sutra produžiti vanredno stanje povezano sa epidemijom korona virusa, tako da će industriji ugostiteljstva i turoperatorima biti poznati propisi tokom letnje turističke sezone, izjavio je danas bugarski premijer Bojko Borisov.\nOn je sa ministrima zdravlja i turizma i sa rukovodiocima turističke industrije razgovarao o merama koje će biti na snazi tokom letnje sezone, prenosi bugarska agencija BTA.\nPortal „SiNjuz“ piše da će vanredno stanje biti produženo za mesec dana, odnosno do kraja maja.\nBugarski ministar zdravlja Kostadin Angelov nabrojao je tri mogućnosti za ulazak u Bugarsku: potvrdu o vakcinaciji vakcinom protiv kovida-19 koju je odobrila Svetska zdravstvena organizacija, negativan PCR test ili antigenski test ili dokument koji je dokaz o prirodnom imunitetu stečenom kao rezultat potvrđene infekcije u prethodnih šest meseci.\n„Uslovi za ulazak treba da budu konkurentni onima koje su postavile druge zemlje. Oni treba da pomognu bugarskom turizmu,“ rekao je Angelov.\nPotpredsednica vlade i ministarka turizma Marijana Nikolova naglasila je da je Bugarska spremna za letnju sezonu i da Bugarska pokreće kampanju pod motom „Bezbedno leto 2021“, koja cilja na susedne balkanske zemlje i prioritetna tržišta.\n„Zalagali smo se za agresivno oglašavanje“, rekla je Nikolova, dodajući da je takvo oglašavanje pomoglo dobroj zimskoj turističkoj sezoni u Bugarskoj.\nIstakla je i da su se, uprkos pandemiji, mnogi turisti iz susednih balkanskih zemalja odlucili za Bugarsku ove zime.


Berlin: Deklaracija plod teško postignutog kompromisa\nNemačka savezna kancelarka Angela Merkel, predsednik Komisije Evropske unije Žoze Manuel Barozo i predsednik Evropskog parlamenta Hans-Gert Petering potpisali su danas u Berlinu na neformalnom samitu EU Berlinsku deklaraciju.\nOvim dokumentom Unija, koja okuplja 27 država i 490 miliona građana, u budućnosti treba da bude postavljena na čvršće i modernije zajedničke osnove. Juče i danas su šefovi država ili vlada EU na neformalnom samitu u Berlinu obeležili 50. godišnjicu potpisivanja Rimskih ugovora kojima su postavljeni temelji ove integracije.\nU govoru održanom pred potpisivanje deklaracije kancelarka Merkel je zatražila od svih članica da se zauzmu na prevazilaženju ustavne krize nastale posle negativnih ishoda referenduma o evropskom ustavu u Francuskoj i Holandiji pre dve godine.\n"Neuspeh u ustavnom procesu bi bio istorijski propust. Zato je važno da budemo jedinstveni u cilju da se EU do izbora za Evropski parlament 2009. postavi na obnovljene zajedničke osnove", rekla je kancelarka na svečanosti u Nemačkom istorijskom muzeju.\nAngela Merkel je ponovila nameru Berlina da do kraja juna, tj. do kraja nemačkog predsedništva Unijom, ponudi "red vožnje" za dalje aktivnosti na usvajanju ustava. Podršku je pri tome dobila od šefa Evropske komisije Baroza koji je takođe u govoru istakao da su "Evropi potrebne jake institucije".\nU govoru koji je sadržavao i veoma lično obojene delove, kancelarka Merkel je govorila i o svojim iskustvima u nekadašnjoj socijalističkoj Istočnoj Nemačkoj i o tome kako je doživela ujedinjenje dve nemačke države i prevazilaženje podele Evrope.\nMediji su posebno istakli da je kancelarka u govoru navela da Evropa, prema njenom uverenju, ima jevrejsko-hrišćanske korene. Činjenicu da u Berlinskoj deklaraciji nema pozivanja na zajedničke hrišćanske korene zemalja članica, poglavar Rimokatoličke crkve vidi kao potvrdu da se EU udaljila od vere. Pri tome je deo zemalja, na primer Poljska, zapravo i bio za ovu formulaciju, ali je, kao i kada je o ostalim temama reč, Deklaracija plod teško postignutog kompromisa u kojem nije bilo mesta za sva želje i sve zamisli svih članica.\nKao važni zadaci kojima će se u budućnosti posvetiti EU navode se borba protiv terorizma, organizovanog kriminala i ilegalnog useljavanja, kao i protiv rasizma i netrpeljivosti prema strancima, siromaštva, gladi i bolesti. Istovremeno zemlje EU, kako se kaže u Deklaraciji, žele da "zajednički napreduju u energetskoj politici i zaštiti klime i daju doprinos sprečavanje globalnih klimatskih promena".\nU dokumentu se uopšteno navode principi, vrednosti i ideali čijem ostvarivanju teže svi u EU, a na prvom mestu se kaže da se "u centru svega nalazi čovek čije je dostojanstvo nepovredivo, a prava neotuđiva". Na početku ovog dela Deklaracije se ističe i da su "žene i muškarci ravnopravni".


Nelson nakon razgovora s Dodikom: “Sijanje podjela sprječava razvoj” – Haber.ba\nNelson nakon razgovora s Dodikom: “Sijanje podjela sprječava razvoj”\nObjavljeno 10.06. 2021.\nAmbasada SAD u BiH zvaničnom twitter kanalu objavila je poruku nakon telefonskog razgovora ambasadora Nelsona i Predsjedavajućeg Predsjedništva BiH Milorada Dodika.\nEric Nelson - Vijesti.ba\nU poruci stoji da su Nelson i Dodik diskutovali o vitalnom značaju anti-korupcije, vladavine prava i uzajamnog povjerenja kao centra agende koja bi omogućila sigurnost, ekonomski rast i mogućnosti bez diskriminacije.\n“Neuspjeh da se donesu zdravorazumske reforme i sijanje podjela sprječava sve u BiH da ostvare svoj puni potencijal, navedeno je u poruci.”\nIstog dana Milorad Dodik je u javnom istupu kritikovao i izazivao američku politiku u BiH, piše “VOA“.\nTeme:ambasada, Eric Nelson, izdvojeno, Milorad Dodik, SAD\nAko vas zanima šta je košarka sa svim svojim elementima, onda mislim da je...\nZašto je čokolada opasna po zdravlje pasa?\nČinjenica da čokolada nije dobra za pse je opštepoznata, međutim, rijetko ko zapravo zna...


Nekada su postojala pravila i sporazumi, kao i uverenje da su nam oni potrebni, ocenila je Olga Oliker, direktor programa za Rusiju i Evroaziju, pri Centru za strateške i međunarodne stucije, u Vašingtonu. "A postoji mnogo nepoverenja i uverenosti da druga strana aktivno nastoji da destabiliziju situaciju", dodala je ona.\nNalaženje rešenja za to je od ključnog značaja. SAD i Rusija zajedno poseduju 13.300 bojevih glava, što je 92 odsto ukupnog svetskog atomskog arsenala. "Veoma uznemirava način na koji Rusi i Amerikanci potpuno različito govore o pitanjima odbrane i neširenja nukelarnog naoružanja", izjavio je jedan zapadni diplomata u Moskvi.\nDžon Hantsman, američki ambasador u Rusiji kaže da bi kontrola naoružanja trebalo da ima istaknut značaj medju pitanjima koja su na dnevnom redu u Helsinkiju, uključujući razgovore o INF-u i Novom START-u. On je rekao da će se verovatno razgovarati o mogućnosti produženja važenja Novog START-a za još pet godina, što postojeći sporazum omogućava.\n"Fajnenšel tajms" podseća da se već ranije bilo u sličnoj situaciji. Kontrola naoružanja bila je jedan od ključnih aspekata politike "resetovanja" odnosa sa Rusijom, koju je sprovodio Barak Obama. On je, uz snažan lični odnos sa tadašnjim predsednikom Dmitrijem Medvedevim dogovorio Novi START.\nVreme te bliskosti je, međutim odavno prošlo. Ruske vojne akcije u Gruziji i Ukrajini, kao i navodno mešanje u američke izbore drastično je smanjilo potencijal za bilateralnu saradnju. U Moskvi su se stvari, takodje, drastično promenile od kako je Putin ponovo postao predsednik 2012.\nBezuspešan pokušaj Rusije da obnovi nuklearni dijalog sa SAD


Advokat Pantović: Đokić osuđen na osnovu lažnih izjava - NOVA portal\nAdvokat Pantović: Đokić osuđen na osnovu lažnih izjava\nHronika Autor:Beta14. jun. 202115:50\nLjubomir Pantović izjavio je danas da je podneo žalbu Apelacionom sudu u Prištini na prvostepenu presudu kojom je Zoran Đokić (49) iz Peći osuđen na 12 godina zatvora zbog navodnog ratnog zločina.\nPantović je agenciji Beta kazao da je Đokić osuđen na osnovu lažnih izjava pojedinih svedoka, i da su istraga i suđenje sprovedeni mimo zakona.\nVozio sa 3,7 promila alkohola, mora da plati 120.000 dinara\n„Od 17 saslušanih svedoka, sud je izabrao samo osam čije su izjave odgovarale tužilaštvu. Sud, protivno zakonu, nije dozvolio da se devet svedoka, čije su izjave bile neutralne ili u korist Đokića, saslušaju na glavnom pretresu“, objasnio je advokat.\n„Ključni svedok tužilaštva je rekao da Zoran Đokić nije učesnik zločina za koji je osuđen. Međutim, kad je počelo suđenje, i kada su tužilac i advokati oštećenih videli da je optužnica protiv Đokića neosnovana, onda su naknadno mimo rokova, za vreme glavnog pretresa, angažovali nove svedoke, što je takođe bilo protivzakonito“, kazao je Pantović.\nAdvokat kaže da je Zoran Đokić apsolutno nevin uhapšen u februaru 2019. godine i da se već više od dve godine nalazi u istražnom zatvoru u Podujevu.\n„Đokića su prvo osumnjičili za ubistvo Albanaca. Međutim, pošto nije bilo dokaza tužilaštvo je promenilo optužnicu. Niko od svedoka tužilaštva, Zorana Đokića nije video u uniformi ili s oružjem“, rekao je advokat.\nPantović kaže da ako sudije Apelacionog suda ispoštuju zakon i stvarne dokaze, presuda protiv Đokića će biti ukinuta i biće naloženo novo suđenje kako bi se raspravile sporne činjenice.\nApelacioni sud u PrištiniLjubomir PantovićPeratni zločini


Sarajevski zvižduci suživotu - Glas Srpske\nSarajevski zvižduci suživotu\nVedrana Kulaga 12.02.2019 12:00\nBanjaluka - Zvižduci sa tribina stadiona “Asim Ferhatović Hase” tokom govora predsjedavajućeg Predsjedništva BiH Milorada Dodika na svečanoj ceremoniji otvaranja Evropskog omladinskog olimpijskog festivala - EYOF 2019 predstavljaju izliv nacionalizma, veliku bruku za Sarajevo i jasan su pokazatelj da za Srbe tamo nema mjesta, opšta je ocjena u Republici Srpskoj.\nDodik je, naime, u nedjelju u obraćanju na Olimpijskom stadionu zahvalio Evropskom olimpijskom komitetu na dodijeljenoj organizaciji Istočnom Sarajevu i Sarajevu, ali i mladima koji su omogućili da se olimpijska baklja vrati na ove prostore i da baklja mira ponovo danas bude na mjestu i u gradu gdje su prije nekoliko decenija održane Olimpijske igre. Istakao je da je uvjeren da će upaljena baklja značiti dodatnu stabilizaciju mira i zajednice, te da će obezbijediti da gosti odnesu najbolje utiske.\nOn je u govoru, koji je bio prekidan zvižducima, ali i aplauzom, podsjetio da su se ljudi kroz istoriju čovječanstva borili na različite načine, ranije mačem da bi obezbijedili slobodu i čast za svoje narode, ali su od njih odustajali kako se civilizacija razvijala i prihvatali se drugih načina borbe.\n- To je danas slučaj kada se mladi ljudi na borilištima širom svijeta pod zastavama svojih zemalja bore za čast istih, na častan i dostojanstven način - rekao je Dodik.\nZvižduci su ojačali kada je istakao da je kao funkcioner u Republici Srpskoj učinio sve da Olimpijski centar “Jahorina” dobije sva neophodna sredstva da bi EYOF mogao biti organizovan. Pohvalio je i angažman svih nivoa vlasti u BiH koji su se okupili oko velike ideje.\n- Mi smo svi pobijedili. Ova organizacija, otvaranje ovog događaja je pobjeda za sve nas i za one koji nisu vjerovali u ovo - rekao je Dodik.\nPredsjednik Naprednog kluba iz Beograda Čedomir Antić kazao je za “Glas Srpske” da je uvjeren da ključni problem nije odnos srpskog i bošnjačkog naroda, već da je u pitanju odnos bošnjačke političke elite prema BiH kao državi.\n- Hteli bi BiH kao državu, ali pod uslovom da druge nacije budu u statusu manjina koje bi povremeno pokazivali. Hteli bi da naprave i neku vrstu sekularizovane Saudijske Arabije i to je problem. Zviždeći Dodiku oni ne zvižde nijednom čoveku, ni partiji, već srpskoj naciji i Dejtonu, a time i svakoj Bosni koja je moguća u ovom trenutku - kazao je Antić i dodao da je predsjedavajući Predsjedništva BiH ozbiljno shvatio svoj posao.\nPredsjednica Republike Srpske Željka Cvijanović rekla je da je Sarajevo još jednom pokazalo da je tijesno, ali i nesposobno da prihvati ispruženu ruku i shvati da postoje događaji kada ne treba da pokazuju loše strane svog lica te dodala da je Dodik svoj posao odradio kako to rade ozbiljni državnici, neometen onim što se tamo dešavalo.\n- Zbog toga postoji otpor ljudi iz Republike Srpske prema tom tijesnom Sarajevu, jer ne prihvata drugačijeg i drugog - izjavila je Cvijanovićeva.\nPremijer Srpske Radovan Višković ocijenio je da BiH počinje tamo gdje razum nestaje, a potpredsjednik SNSD-a Nikola Špirić da je Dodik odmjerenim govorom na otvaranju pokazao da vodi ozbiljnu i odgovornu politiku u čijem fokusu su mladi ljudi, budućnost i bolji život.\n- Tužno je bilo slušati zvižduke na pomen Republike Srpske koja je izdvojila više od 50 miliona maraka da bi se ova sportska manifestacija održala u Sarajevu i Istočnom Sarajevu - ocijenio je Špirić.\nDelegat u Domu naroda Parlamenta BiH Dušanka Majkić je kazala da, umjesto da riječi Dodika na stadionu predstavljaju pobjedu svih i da olimpijska baklja bude doprinos stabilizaciji u BiH, mladi sportisti iz Evrope nosiće sa sobom u svoje zemlje sliku BiH kao zemlje koja nema dovoljno samopoštovanja.\n- Ujedno, svi ovi zvižduci su i poruka Republici Srpskoj da, ma koliko bile dobre namjere Srpske da se zajedničkim učešćem oba entiteta pošalje bolja poruka o BiH nego što ona u stvari jeste, drugi i drugačiji u sarajevskoj kasabi nikada neće biti prihvaćeni - zaključila je Majkićeva.\nSociolog Sanja Vlaisavljević izjavila je da zvižduci sa tribina stadiona predstavljaju izliv nacionalizma i da su velika bruka za Sarajevo.\n- Riječ je o političkom obračunu prema legitimno izabranom članu Predsjedništva BiH, u ovom trenutku predsjedavajućem. Poruka nije bila upućena samo Dodiku nego i cijelom svijetu - istakla je Vlaisavljevićeva i podsjetila da je opštepoznato da za vrijeme otvaranja Olimpijade prestaju i ratna dejstva.\nEYOF je najveći sportski olimpijski festival za mlade sportiste između 14 i 18 godina, a domaćini ovogodišnje manifestacije su gradovi Istočno Sarajevo i Sarajevo. Mladi sportisti iz 46 evropskih zemalja, njih više od 1.500, takmičiće se u osam sportova - alpskom skijanju, biatlonu, nordijskom skijanju, snoubordingu, umjetničkom klizanju, brzom klizanju, hokeju i karlingu.\nStop za ambasadore\nAmbasadori nekoliko zemalja u BiH imali su problema prilikom ulaska na ceremoniju otvaranja EYOF-a 2019, jer su upućeni na pogrešan ulaz koji nije predviđen za VIP lica, javili su pojedini mediji.\nMeđu diplomatama koje nisu odmah mogle da uđu u VIP ložu su ambasadori Rusije Petar Ivancov i Slovenije Zorica Bukinac, te šef Delegacije EU u BiH Lars-Gunar Vigemark. U EYOF-u 2019 Srni je rečeno da su čuli za taj propust, ali su se ogradili od toga, jer su organizatori ceremonije otvaranja grad Sarajevo i agencija koju je ovaj grad delegirao.


Izveštavanje medija o nezi žena: Lice pre svega - Kliping\nIako u Srbiji ne postoje precizni podaci koliko vremena dnevno žene provode negujući sebe, agencija „Kliping“ istraživala je kako mediji savetuju pripadnice lepšeg pola da vode računa o svom izgledu. Analiza je pokazala da su mediji u prvoj polovini 2019. godine najčešće izveštavali o preparatima za negu lica (45.13%), slede proizvodi za telo (37.39%), dok je na trećem mestu kosa (17.48%). Čitateljke lifestyle magazina Lepota i zdravlje, Lepa&Srećna, Grazia i Cosmopolitan imale su mogućnost da dobiju najveći broj saveta o nezi. Osim mesečnih štampanih izdanja, u top 10 medija koji informišu u ovoj temi su nedeljici Blic žena i Hello!. Analiza je pokazala i da 90% analiziranih tekstova sadrži fotografije određenih proizvoda za negu kože lica, tela ili kose.\nSprečavanje prvih znakove starenja kože lica mediji su stavili u primarni fokus tokom prvih šest meseci 2019. godine. Tako su čitateljke za rešenje ovog problema najčešće mogle da dobiju savet da koriste proizvode obogaćenim koenzimom Q10, kao i preparate koji pomažu ćelijama kože da proizvode hijaluronsku kiselinu, kolagen i elastin. Kao spas za podočnjake, mediji su prenosili savete dermatologa da koriste maske čijom bi redovnom upotrebom trebalo da smanje sitne bore i otok ispod očiju. Tokom analiziranog perioda mediji su najmanje informisali čitateljke o nezi usana. Za blistav izgled kože mediji su najčešće izveštavali o gelovima za tuširanje koji predstavljaju spoj nege i parfema. Takođe, mediji su pisali i o beauty proizvodima na bazi prirodne gline namenjenim za dubinsko čišćenje celog tela, kao i musevima za telo.\nO jačanju kose, zdrave od korena do vrha, mediji su pre svega izveštavali o preparatima koji su „super hrana“ za kosu. Na drugom mestu su tekstovi u kojima su čitateljke mogle da dobiju savete kako da zahvaljujući formuli sa 0% alkohola mogu da oblikuju frizuru i menjaju njen oblik tokom celog dana. Analiza je pokazala i da 81% tekstova sadrži predstavljanje minimum dva proizvoda za određenu vrstu nege, što pokazuje da mediji raznovrsno izveštavaju o ovoj temi, ostavljajući čitateljkama mogućnost izbora najboljih preparata za njihov tip kože.


Izložba sa tridesetak orginalnih minijatura, reljefa i skulptura poznatih i priznatih majstora umetnosti poput Jovanovića, Ubavkića, Roksandića, Rosandića, Meštrovića, otvorena je u prokupačkoj Galeriji “Boža Ilić” i trajaće do tridesetog septembra.\nOtvaranje izložbe u Galeriji Boža Ilić\nAutor izložbe „Skulptura u službi istorije“ je muzejski savetnik Narodnog muzeja iz Beograda Vera Grujić i prema njenim rečima Prokupčani će u narednih mesec dana moći da vide skulpture događaja i ličnosti koje su menjale tok naše istorije tokom poslednjih decenija 19. i prvih 20. veka.\nOtvarajući izložbu direktorka Narodnog muzeja u Beogradu Bojana Borić Bešković je istakla da posetioci imaju prilike da vidi neke od prvih radova naših školovanih vajara koji su dostupni široj javnosti.\nIzložena ostvarenja - skulpture i reljefi nastajala su u decenijama sticanja samostalnosti i državnog utemeljenja. Pred vama su ličnosti koje su obeležile našu istoriju, a to su i istorijske teme koje su nas hrabrile i bodrile. Ova izložba jeste zapravo svojevrsna vizuelna artikulacija istorije - rekla je direktorka Borić Brešković.\nU prokupačkom Muzeju u čijem sastavu je i Galerija “Boža Ilić” naglašavaju da se radi o jednoj od najvrednijih i najznačajnijih izložbi koja je organizovana u Prokuplju.\nIstiču da će u cilju popularizacije i želje da što više ljudi poseti izložbu, organizovati grupne posete osnovnih i srednjih škola.\nIzložba je besplatna za sve posetioce i može da se pogleda svakog radnog dana od 08 do 20 časova.\nIzložba o dešavanjima u Austriji pre početka Velikog rata


2. mart 2016. Predsednica Narodne skupštine Maja Gojković sa delegacijom Odbora za evropske poslove Nacionalne skupštine Republike Francuske\nGojković je sa poslanicima Nacionalne skupštine Francuske razgovarala o evrointegracijma Srbije i tom prilikom naglasila da je Srbija posvećena tom procesu i da je namera naše zemlje da nastavi sa ekonomskim reformama i usklađivanjem domaćeg zakonodavstva sa evropskim, kako bi do 2020. godine bila spremna za članstvo u EU.\nPredsednica Narodne skupštine zahvalila je na podršci koju Francuska pruža Srbijiu procesu evrointegracija. Gojković je rekla da očekuje da će, nakon što su otvorena poglavlja 32 i 35, u ovoj godini doći do otvaranja i drugih pregovaračkih poglavlja, za šta je Srbija spremna.\nPredsednica Odbora za evropske poslove Nacionalne skupštine Republike Francuske Danijel Oroa izrazila je nadu da će u narednom periodu doći i do otvaranja drugih važnih poglavlja. Oroa je istakla da Francuska podržava Srbiju na njenom evropskom putu.\nGojković je sa delegacijom Nacionalne skupštine Francuske razgovarala o izazovima migrantske krize sa kojima se Evropa suočava, kao i o odnosima Srbije i Francuske.


Dan online - Ekonomija: Realizacija projekta nije krenula ni nakon 11 godina - 2020-12-03\nEkonomija DRŽAVA LANI PRIJETILA RASKIDOM UGOVORA ZAKUPCU ZEMLJIŠTA NA LUŠTICI, A SADA TVRDI DA NIJE ISPUNILA USLOVE ZA POTPISIVANJE PROTOKOLA\nDejan Medojević Realizacija projekta nije krenula ni nakon 11 godina Ugovor o zakupu sa Nortstarom potpisan je 2009. godine, a aneks 2017. godine. Ni tri godine nakon potpisanog aneksa nisu se ispunili uslovi za početak realizacije minimalne investicije, potvrdili su za „Dan” iz Agencije za investicije i dodali da država i Opština Herceg Novi nisu ispunile uslove za potpisivanje protokola\nRealizacija projekta Montrose, koji je nedavno preimenovan u Ric Karlton, na poluostrvu Luštica koji pripada Opštini Herceg Novi nije otpočela ni nakon 11 godina od potpisivanja ugovora o zakupu na 90 godina. Da realizacija investicije krene nije pomogao ni aneks ugovora potpisan krajem 2017. godine. Aneksom je smanjena minimalna investicija sa 141 milion na 80 miliona, ali njena realizacija nije počela jer država i Opština Herceg Novi nijesu ispunili obaveze za potpisivanje protokola o otpočinjanju minimalne investicije, kako su za „Dan” saopštili iz Agencije za investicije (AzI) na čijem čelu je Dejan Medojević. Upravo je Medojević prošle godine u maju kazao da će Vlada raskinuti ugovor ako firma Nortstar ne realizuje svoj dio obaveza. Sada, kako su naveli, nije problem u investitoru, već u državi i Opštini Herceg Novi.\n– Nisu se ispunili uslovi za raskid ugovora, kao što nisu ni stvoreni uslovi za zaključenje protokola o otpočinjanju minimalne investicione obaveze, a razlozi su na strani države i Opštine Herceg Novi. Tek kad predmetni akt bude zaključen između Vlade i zakupca, odnosno 30 dana nakon njegovog potpisivanja počinje da teče investicioni period koji traje pet godina. Tokom investicionog perioda zakupac je dužan da izvrši minimalnu investicionu obavezu koja iznosi 80.000.000 eura, a zakupac uz to ima pravo da investira i dodatnih 130.000.000 eura – kazali su iz Agencije za investicije koja je početkom ove godine preuzela praćenje realizacije projekta od Sekretarijata za razvojne projekte.\nPojasnili su da su zajedničke obaveze Vlade i Opštine Herceg Novi koje još nisu realizovane, a koje predstavljaju preduslov za zaključenje protokola o otpočinjanju minimalne investicione obaveze, odnose se na otpočinjanje postupka eksproprijacije u cilju izgradnje infrastrukture do lokacije, raspisivanje tendera za izbor izvođača radova za izgradnju infrastrukture do lokacije, a koja uključuje novi put kroz Lušticu do lokacije sa pratećim elementima, elektroenergetsku mrežu sa pratećim objektima, elektronsku mrežu sa pratećim objektima i objekte i uređaje za javno vodosnabdijevanje i upravljanje komunalnim otpadnim i atmosferskim vodama, sve do priključka na lokaciju, uključujući i priključak.\nVlada je, kako su kazali, u cilju stvaranja pretpostavki za otpočinjanje aktivnosti na realizaciji projekta predložila Skupštini na usvajanje prostorni plan posebne namjene za obalno područje Crne Gore, potpisala protokol o saradnji na rješavanju infrastrukturnih pitanja sa Opštinom Herceg Novi, u kapitalnom budžetu obezbijedila određena sredstva za otpočinjanje izgradnje puta i izražena je spremnost da se otpočne postupak eksproprijacije zajedno sa Opštinom Herceg Novi, ali nije mogla da utiče na dinamiku projektovanja infrastrukture čije praćenje je u nadležnosti Opštine Herceg Novi, a od koje zavisi realizacija navedenih zajedničkih ugovornih obaveza.\nIz Agencije su naveli da će se kontrola investicije vršiti dva puta, nakon isteka roka od 12 mjeseci od datuma početka realizacije minimalne investicije i nakon istekao roka od pet godina od datuma početka realizacije minimalne investicije. Kontrolu će, kako su naveli, vršiti međunarodno priznata revizorska kuća.\n– Nastavićemo da stvaramo preduslove za uspješnu realizaciju projekta. Ako to ne bude bilo ostvarivo, nastojaćemo da blagovremeno informišemo Vladu, koja će odlučiti o daljim koracima koje treba preduzeti – kazali su iz Agencije i naveli da je priprema godišnjeg izvještaja o projektu u toku.\nTrenutno rade na glavnom projektu\nNa pitanje u kojoj je sada fazi realizacija projekta, iz Agencije su kazali da su u oktobru od strane predstavnika zakupca informisani da se nakon završetka idejnog rješenja i idejnog projekta, projekat trenutno nalazi u fazi „Technical Design” glavnog projekta.\n– Zbog aktuelne situacije sa virusom Kovid-19 projektni tim, sačinjen od domaćih i međunarodnih projektanata i eksperata, i pored značajnih poteškoća u radu, napreduje u skladu sa dinamikom završetka projekta. Sredstva za fazu projektovanja iznose 4,9 miliona eura. Znatno kašnjenje u pogledu donošenja HIA studije utiče na završetak procesa projektovanja, na način da zbog nedostatka HIA studije projektant nije u mogućnosti da kompletira elaborat o procjeni uticaja na životnu sredinu. U prethodnom periodu urađen je elaborat pripremnih radova s pratećom dokumentacijom, na osnovu kojeg je investitor sproveo međunarodne tendere za odabir glavnog izvođača, projekt menadžera na gradilištu, kao i nadzora za izvođenje pripremnih radova. Na tender se prijavilo preko 50 kompanija iz 11 država, a, prema planu, početak gradnje prvih objekata u okviru turističkog kompleksa očekivao se tokom oktobra mjeseca – naveli su iz Agencije. Angažovano 120 lica, trećina iz Crne Gore\nNa pitanje koliko je novca do sada uloženo u projekat, iz Agencije su naveli da je, prema podacima zakupca, iznos investicija u 2016. godini bio 2,88 miliona, godinu kasnije 2,1 milion, 2018. godine 4,3 miliona, a u prošloj godini 7,68 miliona. U ovoj godini planirana su ulaganja od 8,3 miliona. Takođe, prema podacima zakupca, na projektu je angažovano 120 lica, i to iz Crne Gore 40 i iz inostranstva 80 lica.


Od prostora bivše policijske stanice Svilajnac pravi Start up centar za mlade | Info centrala\nNaslovna Istaknuto Od prostora bivše policijske stanice Svilajnac pravi Start up centar za mlade\nRadovi na kompletnoj rekonstrukciji oko 500m² prostora opštine Svilajnac hde je bila policijska stanica, su u toku. Predsednik opštine Svilajnac Predrag Milanović rekao je da u ove prostorije, koje čine trećinu zgrade opštine, više od 50 godina ništa nije ulagano:\n„Plan je da se nakon detaljne rekonstrukcije u ove prostorije u prizemlju presele sve službe koje direktno rade sa građanima. Ovde će biti i prostor namenjen za Start-Up centar, kako bi mladi ljudi mogli da svoje ideje, inovacije, planove, poslove za budućnost ovde stvaraju i za to je opština obezbedila sredstva u saradnji sa Ministarstvom za inovacije i tehnološki razvoj. Bitno je da će građanima sve službe biti dostupnije i pristupačne i osobama sa invaliditetom“ kaže Milanović i dodaje da Svilajnčani sada imaju i modernu šalter salu u novoj zgradi policijske stanice i da će ovim dobiti dva savremena uslužna servisa značajna svima.\nZgradu za policiju u Ustaničkoj ulici kupila je Opština Svilajnac i poklonila je Ministarstvu unutrašnjih poslova.\n„Mi smo uradili jednu istorijsku stvar, rešili smo problem koji postoji od 1956. godine. Opština Svilajnac je kupila ovu zgradu, koja ima 1.000m2 i poklonila je MUP-u Republike Srbije za premeštaj policijske stanice. Radnici policijske stanice radiće u komfornijim uslovima, ali ono što je nama najvažnije jeste interes građana, koji više neće morati da čekaju po hodnicima, u redovima, već će imati jednu modernu šalter salu od 250m2. Imaće i savremene uređaje, tako da će svako dobiti svoj broj i znaće tačno kada je njegov red da izvadi pasoš, ličnu kartu, vozačku dozvolu ili registraciju“ – izjavio je Milanović i rekao da će ovo značiti i Opštinskoj upravi opštine Svilajnac koja će sve službe koje rade sa strankama rasporediti na donjem spratu i tako ih približiti građanima.\nPrethodni tekstVeljko Gligorijević i „Eko brigada“ – Svi zajedno moramo reći NE eksploataciji litijuma u Jagodini\nSledeći tekstParaćinac uhapšen zbog rezanog duvana


BAKA NESTALOG JOVANA SE UKLJUČILA U JUTARNJI PROGRAM: Moli za pomoć, ČEKANJE IH UBIJA! - Srbija UŽIVO\nOna je za TV Prva rekla da je Jovanov nestanak odmah prijavljen policiji\nJovan Veselinović je nestao 17. februara oko 23 časa, a poslednji put je viđen na Bulevaru Nemanjića u Nišu kod TC ,,Zona I“. Pojavila se i informacija da je viđen u beogradskom Mirijevu, ali se ona još proverava.\n„Znam da nije imao nikakvih konflikata, sve se normalno dešavalo, nije bilo ništa što bi ukazivalo na njegov nestanak“, kazala je jutros Jelena Domazetović, baka nestalog Nišlije.\nOna je za TV Prva rekla da je Jovanov nestanak odmah prijavljen policiji, kao i da je potraga za njim i preko društvenih mreža. U potragu se se uključili se i njegovi prijatelji.\n“Nema nijedan razlog da bi ukazivalo ovako nešto. Ja molim sve šta saznaju da se jave. Ovo je zaista mnogo teško, to što ne znamo gde je i to čekanje”, rekla je kroz suze Domazetović.\nPOVEZANE TEMEBakaCrna hronikaHronikaJovan CvetkovićJovan VeselinovićNestanakNišSrbijaVesti\nLJUDI, DA LI STE REALNI? Posle praznika sa Zlatibora odneto smeća koliko se baci U 2 GRADA ZA 3 GODINE!!!


[INTERVJU] Ilija Duni, grupa TI: "Važna je poruka koju pesma nosi do publike" | Dom omladine Beograda\n[INTERVJU] Ilija Duni, grupa TI: “Važna je poruka koju pesma nosi do publike”\nU susret koncertu u Domu omladine Beograda nedavno ste objavili singl “Srce udara”, u kojoj Trajče prvi put nastupa kao pevač. Reci nam nešto više o toj pesmi, kao i o izvesnom žanrovskom pomaku koji ova pesma svojim zvukom donosi. Kakve su reakcije publike do sada?\nOdlučili ste se da na svom slavljeničkom koncertu kao specijalne goste predstavite jedan potpuno novi bend – Turisti, čiji jedini stalni član je Boško Mijušković Bole. Kakva je veza u smislu pogleda na muziku i koncepta stvaralaštva na relaciji TI – Turisti?\n[INTERVJU] Nikola Vranjković: “Domaće rok bendove doživljavam kao heroje”


Željko Mitrović: Objaviću kako je Đilas hapsio nevine lekare : Nadlanu.com\nŽeljko Mitrović: Objaviću kako je Đilas hapsio nevine lekare\nObjavljeno 15. jun 2013. / 19:05:51\n"Složićete se, nadam se, da svako udruženje pa i vaše ne sme da bude strina, a ni advokat kriminalaca, tapkaroša, lopova, beskrupuloznih nakupaca, jer u ambijentu demokratizacije i slobode informisanja svaka društvena devijacija ne sme biti prikrivana", naveo je Mitrović u saopštenju.\nOn je od NUNS-a zatražio pojašnjenja povodom više pitanja, među kojima i to da li u ponedeljak 17. juna u informativnim emisijama televizije Pink sme da objavi, kako je naveo, "kako je i zbog čega i preko koga gradonacelnik Đilas hapsio rukovodioce gradskih zdravstvenih institucija, među kojima i profesore univerziteta i pored saznanja da su nevini što im je i sam potvrdio".\n"Da li smem da objavim snimak razgovora gradskog menadžera Aleksandra Bijelića sa prof. dr. Nikolom Milinčićem, a po nalogu gradonacelnika Đilasa, u kome se potvrđuje saznanje o nevinosti uhapšenih lekara, kao i ultimatum za ostavke iz političkih razloga", naveo je Mitrović.\nOn je upitao i da li sme da objavi šta je gradonačelnik Đilas sa rukovodiocima zdravstvenih institucija, a pre njihovog hapšenja rekao dr. Vladanu Šubareviću.\nNUNS je ranije danas u saopštenju naveo da vlasnik TV Pink Željko Mitrović na "neprimeren način, suprotan profesionalnim standardima i Etičkom kodeksu, koristi svoju poziciju na medijskom tržištu za lične obračune" i pozvao Republičku radiodifuznu agenciju (RRA) da reaguje u skladu sa Zakonom i ovlašćenjima koja ima.\n"Nacionalna frekvencija kojom raspolažu komercijalni mediji javno je dobro i ne može se koristiti za obračune i linč ljudi, kako to čini Mitrović vodeći u slučaju Dragana Đilasa i Dajrekt medije pravi medijsko-politčki rat", navodi se u saopštenju.\nNUNS podseća i da se već založio da se u okviru medijskih reformi redefinišu opšti uslovi na marketinškom tržištu, kao i položaj pojedinih agencija i njihovih eventualnih privilegija i monopolskog položaja, što važi i za "Dajrekt mediju".\n"Takvo opredeljenje iskazano je i svojevremeno podrškom Izveštaju o pritiscima na medije Verice Barać, što Mitrović tada nije učinio", navodi NUNS dodajući da on sada "obasipa javnost jedostranim saopštenjima, bez mogućnosti da se oglasi i druga strana, što ukazuje da nije reč o odbrani javnog interesa".\n"Podsećamo da je Mitrović i u prošlosti u više navrata zloupotrebljavao frekvenciju štiteći lični interes", piše u saopštenju NUNS-a koji je pozvao medije da ne krše Kodeks i da se pridržavaju pravila profesije, a regulatorna tela da obezbede poštovanje pravila korišćenja frekvencije.\nMitrović je u petak najavio prekid saradnje sa kompanijom "Dajrekt medija", čiji je suvlasnik gradonačelnik Beograda Dragan Đilas, zbog, kako je naveo u izjavi za javnost, monopolističke pozicije te kompanije, koja dovodi u pitanje da li će neki medij u Srbiji preživeti ili ne.


Bolnica Trebinje - Potpisan memorandum o regulisanju odnosa u vezi sa unapređenjem energetske efikasnosti u JZU Bolnica Trebinje\nProjekat energetske efikasnosti finansira se iz kredita Svjetske banke od 32 miliona dolara, od čega je 12,8 miliona namijenjeno Republici Srpskoj, saopšteno je iz Ministarstva za prostorno uređenje, građevinarstvo i ekologiju.\nU prvom krugu Upravljački odbor projekta izabrao je 10 objekata među kojima je i Javna zdravstvena ustanova Bolnica Trebinje.\n“Sprovođenje ovog projekta podrazumijeva rekonstrukciju glavne zgrade Bolnice Trebinje kako bi se poboljšala energetska efikasnost, smanjila izdvajanja za materijalne troškove, poboljšao kvalitet i uslovi za korisnike zdravstvenih usluga. Projekat bi trebao da obuhvati rekonstrukciju fasade, otvora, krova, sistema grijanja i hlađenja“ izjavio je direktor JZU Bolnica Trebinje Vaso Mijanović.\nPotpisivanju memoranduma koji se odnosi na JZU Bolnica Trebinje, a koja je jedina zdravstvena ustanova u ovom krugu projekta, prisustvovao je i Ministar zdravlja i socijalne zaštite dr Dragan Bogdanić.


TotalCar.rs » Porsche J1 na bazi koncepta Mission E\n0 komentara 2594 pregleda\nNakon što smo u decembru najavili ovu mogućnost, stižu vesti o zvaničnom početku razvoja novog električnog automobila Porsche J1, koji će biti serijski model koncepcijski zasnovan na prototipu Mission E i direktni rival najpopularnijem električnom automobilu na svetu, Modelu S iz Tesla Motors.\nPlatforma novog Porschea neće biti ona koja je razvijena za VW BUDD-e, već će je konstruisati Porscheovi inženjeri. Električni Porsche J1 trebalo bi da ima dva električna motora, sa ukupnom efektivnom snagom od preko 600 ks (440 kW), dok se očekuju ubrzanja od 3,5 sekundi do 100 km/h i manje od 12 sekundi za sprint od 0 do 200 km/h. Vozilo dolazi kako sa pogonom na sva četiri točka, tako i sa upravljanjem uglom zakretanja svih točkova.\nModel je opremljen Porsche Turbo Charging sistemom za punjenje njegovih velikih litijum-jonskih baterija, koji za petnaestak minuta puni baterije na vozilu do 80% kapaciteta, što je dovoljno za impresivnih 400 km vožnje, dok sa 100% napunjenim baterijama novi Porsche prelazi i više od 530 km.\nNeki zovu Teslu u Srbiju, evo kako izgleda Gigafabrika


Protest zbog gostovanja Bećkovića u Nikšiću, policija sprečila incident - Čivijaš Radio Šabac\nI večeras su se građani okupili ispred zgrade Opštine Nikšić u znak protesta zbog predloga GP URA o formiranju manjinske vlade. U isto vreme, ispred nikšićkog pozorišta okupila se druga grupa građana kako bi iskazali nezadovoljstvo povodom organizovanja književne večeri Matije Bećkovića u tom teatru. Međutim, ispred pozorišta dočekao ih je kordon policije i onemogućeno im je da uđu unutra. Na istom mestu prisutne su i pristalice Bećkovića koje su okupljene u znak podrške akademiku.\nMomčilo Vukosavljević iz NVO Miholjski zbor kazao je da se narod okupio kako ne bi dozvolio prekrajanje izborne volje od 30.avusta, kako im je cilj potpisivanje Temeljnog ugovora i pozvao sve da se priključe protestima koji nisu politički, već narodni.\nNakon njegovog obraćanja uputili su se ispred Nikšićkog pozorišta gde je u 20 časova trebalo da počne veče sa pesnikom Matijom Bećkovićem.\nNa društvenim mrežama pojavila su se obaveštenja da je planirano i okupljanje građana u znak protesta što pesnik Bećković gostuje u Nikšiću.\nGrađani među kojima je Aleksandar Zeković, Jelena Marković i Tatjana Perišić Knežević pokušali su da uđu u pozorište ali ih je policija sprečila.\nPolicija je stala između njih i grupe građana koji su pevaju kosovske pesme i skandiraju „Kosovo je Srbija“\nDošlo je do međusobnih provokacija, prozivki i situacija je na ivici incidenta koji je policija sprečava.\n„Naša je obaveza da danas budemo ovde kako bi zaustavili dalje negiranje crnogorske nacije, identiteta i građanske i multikulturalne Crne Gore. Svi oni koji brane ljudska prava imaju obavezu da skrenu pažnju kada se dešava kršenje istih, posebno onda kada se falsifikuju i negiraju činjenice i identiteti“, kazao je Zeković.\nOn je dodao i da je „crkva Srbije jasno saoštila da građani Crne Gore i njihovi izabrani predstavnici u Skupštini nemaju pravo da samostalno odlučuju, nemaju pravo na slobodu izbora, mišljenja i izražavanja.“\n„SPC je jasno saopštila da Crna Gora ne može da ima vlast koja je bez njenog blagoslova i nema pravo na vlast koja nije iznikla u svetosavlju i koja nije dogovorena u okvirima crkve Srbije“\nBONUS VIDEO: Krivokapić o Temeljnom ugovoru


Evropska nedjelja robotike obilježena u Zenici | Kakanj-X\nEvropska nedjelja robotike obilježena u Zenici\nImpulsni kreativni centar u zeničkoj Razvojnoj agenciji ZEDA bio je središte događaja upriličenih u povodu Evropske nedjelje robotike. Evropska nedjelja robotike obilježava se prvi put u našoj zemlji u još desetak gradova.\nEvropska nedjelja robotike u Bosni i Hercegovini posvećena je najmlađima, učenicima osnovnih i srednjih škola. Ovaj događaj pobudio je veliko zanimanje mladih i na neki način potrvido da siva slika domaće svakodnevnice prikriva svijetlu budućnost. Nekoliko osnovnih i srednjih škola predstavilo je javnosti svoje sekcije informatike i robotike, potvrđujući da u ovoj oblasti imamo šta pokazati.\nPosebni gosti događaja kojim je i u Zenici obilježena Evropska nedjelja robotike bili su članovi udruženja za djecu sa teškoćama u razvoju “Svijet u slikama” Zenica. Ovo udruženje će prvo u BiH u svakodnevni rad sa djecom uključiti mBot i LEGO robote.


Jelena Filipović prva žena iz Srbije koja će trčati Trku divova\nJelena Filipović, profesor engleskog jezika i književnosti, prvakinja Srbije u kik boksu 2005. i učesnica na više od 40 ultramaratona, pokušaće od 6. do 15. septembra, na najtežem planinskom maratonu na svetu da pomeri granice ljudskih sposobnosti, istrajnosti i volje.\nPred njom je "TRKA DIVOVA" na Alpima, najduža (330 km) i najteža (preko 24000 m uspona) trka na svetu. Da bi ostvarila svoj cilj i učestvovala na toj trci potrebna joj je finansijska podrška sponzora.\nZavršeno prvo kolo letnje lige za atletske škole\nU Gornjem Milanovcu, na gradskom stadionu, održano je prvo kolo letnje lige za atletske škole i mlađe pionire i pionirke.\n- Takmičenje je bilo regionalnog značaja u organizaciji Atletskog Saveza Centralne Srbije i AK Takova, kao domaćina takmičenja. Učestvovalo je preko 130 takmičara iz 15 gradova Centralne Srbije. Ekipa Ak Takovo sastavljena od 9 takmičara je u veoma jakoj konkurenciji uspela da se domogne osam odličja i to pet zlatnih i tri srebrne medalje. Pored toga, naši takmičari su prevazišli sami sebe i postavili osam ličnih rekorda - rekao je Slobodan Miladinović, trener AK Takovo.\n“Zlatni“ u „Raju“ (FOTO)\nKošarkaška reprezentacija Srbije otputovala je juče na Kopaonik, gde će se pripremati za predstojeće Svetsko prvenstvo u Kini, ali je tom prilikom imala i predah u Leušićima, gde su bili gosti etno domaćinstva „Rajski konaci“.


Boris Berezovski na zatvaranju BEMUS-a - Dan u Beogradu\nNaslovna » Izlasci » Muzika » Klasika » Boris Berezovski na zatvaranju BEMUS-a\nAh Neša 8. septembar 2011. Klasika Postavite komentar\nNa gala zatvaranju 43. BEMUS-a koje će biti održano 26. oktobra u Beogradskoj areni, nastupiće Boris Berezovski, jedan od najboljih pijanista današnjice.\nOd Bramsa i Lista, preko nezaobilaznog Hačaturijana do Gulda i Čejsinsa, istinski naslednik velikih ruskih pijanista, Boris Berezovski, još jednom će uveriti publiku zašto ga prati reputacija najmoćnijeg virtuoza na klaviru. Prema oceni britanskog časopisa „Gramofon“, Berezovski je širom sveta stekao reputaciju kao najmoćniji virtuoz na klaviru i kao muzičar jedinstvenog shvatanja i osećajnosti.\nPijanista izuzetne koncertne aktivnosti snimio je sve Betovenove koncerte sa Švedskim kamernim orkestrom pod dirigentskom palicom Tomasa Dausgarda. Snimio je dela Šopena, Šumana, Rahmanjinova, Musorgskog, Ravela, kompletne Listove „Transcendentalne etide“, sve klavirske koncerte Rahmanjinova, Čajkovskog i Lista. CD posvećen Listu koji je objavljen 2010. snimljen je uživo na koncertima u Royal Festival Hall dvorani u Londonu. Prošle godine sa Brigitte Engere i Henri Demarquette snimio je i Sen-Sansov „Karneval životinja“. Čuveni pijanista priprema se za debi sa Berlinskom filharmonijom u januaru 2012.\nSamo od 12. do 19. septembra trajaće ekskluzivna prodaja ograničenog broja od samo 200 ulaznica za završni klavirski resital Borisa Berezovskog i to isključivo na blagajni Beogradske arene, po jedinstvenoj ceni od 1.500 dinara. Van promotivne prodaje, ulaznice se mogu nabaviti po cenama od 2.500, 3.500 i 4.500 dinara. (DuB)\n[box_dark]Klavirski resital Borisa Berezovskog čini sledeći program:\nList: Mefisto valcer br. 1, „Der Tanz in der Dorfschenke“, S 514\nRavel: La Valse[/box_dark]\nTagovibemus beogradska arena klasika muzika\nPrethodni Ekološka radionica za srednjoškolce\nSledeći 14. Beogradska rolerijada 11. septembra


Energyobserver - EVROPSKI REVIZORSKI SUD RAZMATRA POLITIKU VRAĆANJA MIGRANATA\nManje od 40% migranata nerešenog statusa kojima je naloženo da napuste EU, odlazi u svoju zemlju ili treću zemlju, posebno zbog teške saradnje sa tim državama, ocenio je Evropski revizorski sud (ECA).\nOvaj sud je najavio da razmatra efikasnost mera koje je od 2015. usvojila Evropska komisija za olakšavanje "readmisije" i "vraćanja" migranata.\n"Pitanje najboljeg načina upravljanja migracijama se postavlja kao hitno po EU i njene države članice", ističe u saopštenju Leo Brinkat (Brincat), član suda zadužen za tu reviziju koja će biti objavljena na leto 2021, preneo je AFP.\n"Spoljna dimenzija migracione politike biće izuzetno važan aspekt tog novog pakta", istakao je 28. jula portparol Evropske komisije Adalbert Janc.\nRevizorski sud smatra da "trenutno ne postoji jasan pregled" evropskih finansija za saradnju sa trećim zemljama na tim readmisijama. Sud, međutim, navodi da je identifikovao oko 60 projekata vezanih za ta pitanja, ukupne vrednosti 641 milion evra.


Darmanović- Alfano: Italija nastavlja da podržava integracione procese Crne Gore\nDatum objave: 14.02.2017 15:38\nU okviru zvanične posjete Republici Italiji, ministar vanjskih poslova Crne Gore prof. dr Srđan Darmanović, sreo se danas sa ministrom vanjskih poslova Italije Anđelinom Alfanom. Ministar Darmanović je ukazao na značaj ratifikacije Protokola o pristupanju Crne Gore NATO-u u Parlamentu Italije, uz ocjenu da će očekivano skoro članstvo Crne Gore u Alijansi biti važan korak u pravcu očuvanja stabilnosti regiona Zapadnog Balkana i zaokruživanja bezbjednosnog okvira Jadrana. Zahvalio je na snažnoj podršci koju Italija pruža evropskoj perspektivi Crne Gore i Zapadnog Balkana, koja je, kako je ocijenio, najbolji odgovor na tendencije ugrožavanja evropskog jedinstva. U tom smislu, naglasio je značaj nastavka Berlinskog procesa Samitom koji se u julu održava u Trstu i koji će biti prilika da se reafirmiše podrška bržoj integraciji regiona u Evropsku uniju, kroz projektno orijentisanu regionalnu saradnju. Zahvalio je, ujedno, na podršci koju Italija pruža ispunjavanju obaveza iz naše evropske agende, posebno u zahtjevnim oblastima jačanja vladavine prava, borbe protiv organizovanog kriminala i korupcije, snaženja kapaciteta i nezavisnosti sudstva, te zaštite životne sredine.\nIzrazio je zadovoljstvo povodom sadržajne saradnje dvije zemlje na svim poljima i ukazao na potrebu daljeg učvršćivanja ekonomskih veza. Iskazao je interesovanje za što skorije formiranje Komiteta za implementaciju Sporazuma o strateškoj saradnji, kao političko-operativnog tijela koje će koordinirati aktivnosti u cilju jačanja međudržavnog partnerstva u oblastima od zajedničkog interesa.\nMinistar vanjskih poslova Italije Anđelino Alfano je izrazio zadovoljstvo povodom posjete ministra Darmanovića i pohvalio napredak koji je Crna Gora ostvarila na svom evroatlantskom i evropskom putu. Potvrdio je spremnost Italije da nastavi da podržava integracione procese Crne Gore i regiona, kako bilateralno, tako u okviru evropskih i regionalnih inicijativa. U tom kontekstu, predočio je da će u fokusu Samita u Trstu biti nastavak realizacije iniciranih i početak novih projekata u okviru Berlinskog procesa. Učvršćivanje partnerstva jadranskih zemalja i nastavak procesa evropske integracije predstavlja, ujedno, najbolji način da se suprotstavimo rastu populizma, nacionalizma i euroskepticizma, podvukao je Alfano. On je naglasio da je predstojeće članstvo Crne Gore u NATO-u rezultat višegodišnjeg posvećenog rada i uspješno sprovedenih reformi u Crnoj Gori.\nSaglasio se da su ekonomski odnosi dvije zemlje veoma sadržajni, imajući u vidu prisustvo velikih italijanskih kompanija u Crnoj Gori. Naveo je, takođe, da je potrebno uložiti dodatne napore kako bi se spektar saradnje proširio na nove oblasti.\nZnačaj koji Italija pridaje Berlinskom procesu potvrđuje i činjenica da je italijansko Ministarstvo vanjskih poslova imenovalo specijalnog izaslanika za Samit u Trstu, Mikelea Đakomelija, sa kojim se ministar Darmanović susreo prvog dana posjete Italiji. Tokom sastanka je iskazana opredijeljenost da se kroz mehanizme Berlinskog procesa podstakne dinamičnije kretanje zemalja Zapadnog Balkana ka njihovom zajedničkom evropskom cilju, što će biti u fokusu predstojećeg sastanka lidera u Trstu.\nMinistar Darmanović je održao predavanje na Univerzitetu Sapienca na temu “Region Zapadnog Balkana: nacionalne tendencije i međunarodni kontekst”. Tokom izlaganja, poseban akcenat je stavljen na očekivano skoro članstvo Crne Gore u NATO-u, uspješno sprovođenje evropske agende, kao i na perspektivu Crne Gore i Zapadnog Balkana u kontekstu aktuelnih bezbjednosnih izazova sa kojima se Evropa i svijet suočavaju. Video: Zvanična posjeta Italiji MINISTARSTVO VANJSKIH POSLOVA


MMF je saglasan da se minimalno povećaju plate u prosveti i eventualno zdravstvu - Zelena učionica\nZeleno svetlo za neznatno povećanje samo za plate u prosveti i možda zdravstvu dok oni smatraju da činovnici, vojska i policija imaju solidne zarade\nMMF dozvoljava samo jednokratnu pomoć penzionerima, a povećanje primanja predlaže tek za kraj sledeće godine\nIako Međunarodni monetarni fond (MMF) izriče samo pohvale za dosadašnji učinak fiskalne konsolidacije i ocenjuje da je ekonomski oporavak Srbije prevazišao očekivanja, tokom aktuelne šeste revizije aranžmana iz predostrožnosti nije voljan da odobri povećanje plata i penzija.\nKako saznajemo iz više izvora oni su izričito protiv bilo kakvog povećanja penzija, a voljni su da dozvole samo jednokratnu isplatu, pred Novu godinu, korisnicima primanja do 23.000 dinara. Iznos potencijalne jednokratne pomoći još nije utvrđen, a u javnosti je bilo reči o iznosima od 5.000 do 7.000 dinara. Prema „kalendaru” ovog nadzornika naših javnih finansija povećanje penzija, i to minimalno, moglo bi da usledi tek krajem 2017. godine.\nŠto se tiče plata u javnom sektoru MMF je saglasan da se minimalno povećaju plate u prosveti i eventualno zdravstvu za oko dva odsto, dok smatraju da činovnici, vojska i policija imaju solidne zarade i da su u nekim slučajevima i preplaćeni. Za njih je važno da pomenuto povećanje bude održivo i da u narednim godinama može da se isplaćuje uvećan iznos.


Povratak buldožera: Ima li „Mali Holbruk“ snage za završni čin u Srbiji - 26.02.2019, Sputnik Srbija\nDolazak Filipa Rikera, američkog „čoveka koji završava poslove“, na mesto Vesa Mičela, pomoćnika državnog sekretara za Evropu i Evroaziju, među čijim... 26.02.2019, Sputnik Srbija\nanalize i mišljenja, politika, vesti, komentari i analitika, turska, srbija, kina, mađarska, irak, hilari klinton, henri kisindžer, dušan proroković, ričard holbruk, donald tramp, ves mičel, kristofer hil, filip riker, evropska unija (eu), stejt department, demokratska partija sad, severna makedonija\n19:55 26.02.2019 (Osveženo: 14:51 30.08.2021)\n© AP Photo / Boris GrdanoskiFilip Riker\n26 Februar 2019, 07:17\nMeđutim, rotacije u Stejt departmentu su toliko česte da ih je teško i ispratiti i one odražavaju institucionalnu krizu u SAD, objašnjava za Sputnjik Dušan Proroković iz Instituta za međunarodnu politiku i privredu.\nBlizu polovine ljudi u Stejt departmentu je podnelo ostavke od dolaska Trampa na vlast do danas i stalne promene „jednih koji se smenjuju i drugih koji dolaze“ ukazuju na nepostojanost kadrovske strukture, kao i na drugačiju situaciju nego što smo imali devedesetih godina prošlog veka. U tom kontekstu malo šta će se promeniti, kako u odnosu SAD prema Balkanu, tako i prema njihovom lokalnom radu ovde na terenu, smatra sagovornik Sputnjika.\nKad je reč o Rikerovoj biografiji, Proroković kaže da ga ne bi ni u jednom smislu poredio sa Ričardom Holbrukom, iako i on dolazi iz tog miljea američkih demokrata. Sarađivao je sa Hilom i Holbrukom, bio je ambasador u Makedoniji, vrlo je blizak sa Hilari Klinton i zbog svega toga naš sagovornik očekuje da se nastavi politika koja je do sada vođena.\n„Ipak, te promene koje je Tramp pokušao da sprovede u pojedinim delovima sveta, a tiču se spoljne politike SAD, na Balkanu se uopšte nisu osetile. Ta demokratska ekipa je nastavila da vodi regionalnu politiku i da daje ključne impulse u određivanju Vašingtona prema regionalnim odnosima. Sa druge strane, okolnosti su u toj meri promenjene, kako na Balkanu, tako i u Evropi i na globalnoj ravni, da čak ni jedan Holbruk ovde ne bi mogao da završava poslove koje je završavao pre 20 godina“, konstatuje Proroković.\n23 Februar 2019, 20:52\nOn podseća da je pre 20 godina na Balkanu bio vrlo ograničen ili gotovo nikakav ruski uticaj, da nije bilo ni ekonomskog ni političkog uticaja Kine, a da je Turska bila „na brodu SAD“ i da se njena regionalna politika isključivo sprovodila u okvirima američke globalne strategije. Takođe, odnosi između EU i SAD su bili idilični, a danas svega toga nema i „teško će bilo kakve promene u kadrovskoj ravni doneti nešto spektakularno, kako nama, tako i Sjedinjenim Državama“.\nBez obzira što je Riker proveo godinu dana kao ambasador SAD u Iraku 2007/2008. godine, Proroković smatra da on nije predstavnik Holbrukove „buldožer diplomatije“, jer je „zavrtanje ruku“ bilo moguće kad su okolnosti bile drugačije.\n„Kaže Kisindžer: ’Dajte mi jednu diviziju tenkova, pa ćete videti kako sam ja dobar pregovarač‘. Međutim, te okolnosti su značajno promenjene. Riker je bio i ambasador u Makedoniji nepune tri godine (2008-2011), pa ne vidim da je postigao nekakve velike rezultate. Sumnjam da će i ovde biti nekakvog ’zavrtanja ruku‘ i nešto drugačijeg pristupa nego što smo gledali prethodnih godina, jer ipak je američki uticaj ovde kopnio“, naglašava Proroković.\n„Tako da, pretnji će možda biti, posrednih ili neposrednih, biće tih propagandnih akcija gde će se Riker predstavljati kao Supermen koji dolazi ovde da reši stvar, ali okolnosti su takve da ja ne vidim da će nekih krupnijih promena biti“, ističe naš sagovornik.\nJednostavno, kontinuitet u koji smo ušli će se nastaviti, smatra Proroković i dodaje da SAD imaju dva strateška cilja na Balkanu. Prvi je da ometaju izgradnju „Turskog toka“, odnosno da ga spreče na svaki mogući način, a drugi je da pokušaju da uguraju sve balkanske države u NATO.\nNa pitanje koliko dugo bi Riker mogao da ostane na poziciji pomoćnika državnog sekretara za Evropu i Evroaziju, Proroković odgovara da je to toliko teško prognozirati i da ni u Vašingtonu ne postoji čovek koji bi mogao da dâ odgovor na to pitanje.\n„Riker se održao u američkim strukturama kao jedan od retkih sa ogromnim iskustvom, ali za njega ima izazovnijih pozicija od ove na koju bi trebalo da dođe i pitanje je da li će on američkoj administraciji zatrebati na nekom drugom mestu, pa će ga premestiti, ili će se baviti nama u kontinuitetu“, zaključio je Proroković.\nPedesetčetvorogodišnji Filip Riker bio je i portparol Stejt departmenta 2003. i 2004. godine, a posle toga četiri godine je bio zamenik šefa diplomatske misije u Mađarskoj. Po odlasku sa funkcije ambasadora u Makedoniji 2011. bio je zamenik pomoćnika državnog sekretara za Evropu i Evroaziju, a od 2013. godine bio je u američkoj diplomatskoj misiji u Milanu. Na funkciju koju i dalje obavlja obavlja Ves Mičel dolazi sa mesta civilnog komandanta Evropske komande Vojske SAD.


Vaša pažnja će biti usmerena na lične potrebe i želje, a uspeh vas očekuje u polju ljubavi, partnerstva i karijere, otkriva astrolog Ana Rakić\nZa vas ZVEZDANO nebo tokom 2022. godine, donosi značajne promene i "zlatne rezultate". Planetarni aspekti naglašavaju vaše prvo, drugo, treće i peto polje. Jupiter u vašem trećem polju – potencira uspeh i glavni dobitak u partnerskim i saradničkim odnosima. Faktor "sudbinske sreće" je na vašoj strani, stoga nemojte dozvoliti da neki vid sumnje blokira vaš uspeh i sreću. Uz svo znaje, iskustvo ili umenje koje imate, potrebna vam je i određena doza mudrosti kako biste uvek pravilno sagledali retrospektivu svih događaja kroz širu sliku uspeha i lične sreće od onoga što vam se trenutno dešava i što obeležava vaš život na najlepši način. 2022. godina je idealan period da menjate ustaljene modele ponašanja, posebno ako ste mladi ili se tako osećate. Vaša pažnja će biti usmerena na lične potrebe i želje, a uspeh vas očekuje u polju ljubavi, partnerstva i karijere.\nOčigledno je da su dobre okolnosti su na vašoj strani i potrebno je da donesete nove odluke u dogovoru sa okolinom. Postavili ste sebi jasne kriterijume, jer stalo vam je da ostvarite što više korisnih ciljeva i za što duži period. U periodu od 03. januara, tokom februara, marta i maja meseca vešto ćete uspevati da pronađete neka zaobilazna i efikasna rešenja, koja će potvrditi vašu ispravnost u poslovnoj komunikciji ili delovanju. Važno je da korektno ispoštujete sve zadate rokove i da pridobijete nečije poverenje, kako biste u završnim fazama uz materijanu satisfakciju ostvarili i neke nove kontakte koji će biti plodonosni, naročito, za period od jula, septembra i novembra meseca. Imaćete podršku sa više strana i očekuju vas uspešna partnerstva ili novi saradnički odnosi koji donose izuzetne rezultate, kao i dobre poslovno-finasijske prilike sa inistranstvom.\nhoroskop Horoskopski znaci godišnji horoskop Ana Rakić Đuričić Astrolog Ana Rakić


Da li su moć i visina zaista povezane?\nNaučnici sa univerziteta u Njujorku i Sent Luisu naveli su grupu volontera da se osete moćno, a zatim su ih proveli kroz tri eksperimenta o percepciji sopstvene visine.\nVolonteri su bili podeljeni u dve grupe. Prva je dobila zadatak da se priseti incidenta u kome je imala moć nad drugim ljudima, a druga da se priseti incidenta u kome su drugi ljudi imali moć nad njom. Svaki učesnik je zatim zamoljen da proceni svoju visinu u odnosu na šipku koja je bila postavljena pola metra iznad njega.\nOni koji su imali moćan položaj u zamišljenoj situaciji procenili su da su viši nego što zapravo jesu, dok su oni koji su u zamišljenoj situaciji bili poniženi procenili da su niži nego što jesu.\nU drugom eksperimentu jedna osoba je dobila ulogu menadžera a druga osoba ulogu radnika. "Menadžer" je procenio da je viši nego što zapravo jeste, dok je "radnik" potcenio svoju visinu.\nTreći eksperiment zahtevao je od volontera da u video igrici izaberu avatara koji ih najbolje predstavlja. Ponovo je došlo do istog rezultata - oni koji su se u zamišljenoj situaciji osećali moćno, birali su više avatare, dok su oni koji su se osetili poniženo birali niže avatare.\nDugvid i Gonsalo koji su vodili studiju zaključili su: "Utvrdili smo da ljudi sebe smatraju višim nego što jesu, u situacijama kada imaju moćniji položaj. Pretpostavljamo da bi onda premeštanjem ljudi u kancelarije na višem spratu zgrade ti ljudi bili podstaknuti da osete veću moć".


Mladost - Budućnost 3:3 - FK Mladost\nMladost – Budućnost 3:3\nPosted on 22/10/2017 byFK Mladost\nMladost i Budućnost su remijem zatvorili 12. kolo Prve crnogorske fudbalske lige. Na Starom Aerodromu je derbi gradskih rivala obilovao golovima, dobrim akcijama ali i velikim greškama. Utakmica je završena rezultatom 3:3, kojim može da bude najzadovoljnija Sutjeska, koja sada sa 30 bodova ima osam bodova više od najbližeg pratioca, Budućnosti. Mladost je ostala na petom mjestu sa 15 bodova.\nZeta – Kom Eurozox 4:2\nKrstović 11′, 28′, 61′, Stevanović 18′ – Milošević 6′(penal), Dedić 16′\nVuković 86′(penal) – Gardašević 73′\nPetrovac – Rudar 0:0\nĆetković 13′, Adrović 43′, Novović 56′ – Melunović 23′, 40′ (pen.), Mil.Raičević 55′\nSezona 2017/2018\t1.CFL, 2017/2018, Admir Adrović, FK Budućnost, FK Mladost, Ivan Novović, Marko Ćetković, Podgorički derbi\n-139dana -23sati -25min. -45


Četvrta generacija Focusa, koja je predstavljena u aprilu, imaće u ponudi širokougaonu kameru za lakšu i bezbjedniju vožnju unazad.\nMeđu opremom koja će biti od pomoći vlasnicima novog Focusa i koja će doprinijeti većoj bezbjednosti je zadnja kamera od 180 stepeni, smještena iznad pozicije za registarsku tablicu.\nOva kamera pokriva širok ugao iza automobila i pomaže vozaču da prilikom isparkiravanja i vožnje u rikverc na vrijeme uoči pješake, bicikliste i vozila koja nailaze s boka.\nKamera je uparena sa zadnjim radarskim senzorom koji nadgleda prostor iza automobila. U slučaju opasnosti i izostanka pravovremene reakcije vozača, ovaj sistem automatski koči vozilo i sprječava udes.\nNovi Ford Focus ima u ponudi i brojne druge savremene sisteme asistencije za bezbjedniju vožnju. Među njima su adaptivni tempomat sa "stop&go” funkcijom, sistem za prepoznavanje znakova ograničenja brzine i tehnologija koja pomaže vozaču da održi auto u okvirima saobraćajne trake kojom se kreće.\nTakođe, novi Focus opremljen je poboljšanim Fordovim sistemom adaptivnih farova. Ovaj sistem u stanju je da podesi i prilagodi svjetlosni snop prije nailaska automobila na krivinu, raskrsnicu ili kružni tok. U tome mu pomaže i prednja kamera koja pokriva prostor od 65 metara ispred vozila.\nMeđu novim sadržajima je i sistem automatskog kočenja nakon sudara, koji služi da se spriječe eventualni sekundarni sudari pri nekontrolisanom kretanju automobila i izbjegnu naknadne povrede vozača i putnika.\nTu su još i “head-up” displej, unaprijeđeni sistem pomoći prilikom parkiranja, upozorenje na pješake i bicikliste na putu.\nPoslednji put izmenjenočetvrtak, 17 maj 2018 09:15\nViše iz ove kategorije « Hennessey Venom F5 ide na rekord početkom naredne godine Prodaje se gotovo savršen BMW M1 iz 1981. »